На основу члана 109. став 3. а у вези са чланом 119. став 1. тачка 1) Закона о основама система образовања и васпитања ("Сл. гласник РС", бр. 88/2017, 27/2018 - др. закон, 10/2019, 27/2018 - др. закон и 6/2020- даље: Закон) и Статута Школе, бр. \_\_\_\_ од \_\_\_\_\_\_\_\_\_ године, Школски одбор Основне школе „Цветин Бркић“ Глушци, на седници одржаној дана \_\_\_\_\_\_\_\_\_\_\_\_. године, донео је

|  |
| --- |
| ПРАВИЛА ПОНАШАЊА  У  ОШ „ЦВЕТИН БРКИЋ“, ГЛУШЦИ |

# ОПШТЕ ОДРЕДБЕ

**Члан 1**

Овим Пра­ви­ли­ма по­на­ша­ња у Шко­ли (у да­љем тек­сту: Пра­ви­ла) уређују се понашање и ме­ђу­соб­ни од­но­си уче­ни­ка, ро­ди­те­ља, од­но­сно дру­гих за­кон­ских за­ступ­ни­ка и за­по­сле­них у Шко­ли.

Саставни део Правила понашања су и правила о мерама заштите здравља ученика и запослених током трајања пандемије ЦОВИД-19.

**Члан 2**

У Шко­ли се не­гу­ју од­но­си ме­ђу­соб­ног раз­у­ме­ва­ња и ува­жа­ва­ња лич­но­сти уче­ни­ка, запослених и ро­ди­те­ља, од­но­сно дру­гих за­кон­ских за­ступ­ни­ка. За­по­сле­ни има­ју оба­ве­зу да сво­јим ра­дом и укуп­ним по­на­ша­њем до­при­но­се раз­ви­ја­њу по­зи­тив­не ат­мос­фе­ре у Шко­ли.

По­што­ва­њем Пра­ви­ла обез­бе­ђу­је се успе­шно од­ви­ја­ње обра­зов­но-вас­пит­не де­лат­но­сти Шко­ле, по­бољ­ша­ва­ју се рад­на ди­сци­пли­на и без­бед­ност у Шко­ли, чу­ва­ње школ­ске имо­ви­не и имо­ви­не учени­ка, за­по­сле­них, ро­ди­те­ља уче­ни­ка и тре­ћих ли­ца и до­при­но­си се по­ве­ћа­њу угле­да Шко­ле.

**Члан 3**

Лични подаци о ученику, односно запосленом уписани у евиденцију прикупљају се, обрађују, чувају и користе за потребе образовно-васпитног рада, у складу са Законом, посебним законом и законом којим се уређује заштита података о личности и највишим стандардима о заштити података.

Школа обезбеђује мере заштите од неовлашћеног приступа и коришћења података из евиденција које води.

Министарство обезбеђује мере заштите од неовлашћеног приступа и коришћења података у ЈИСП-у.

Забрањена је употреба података о личности ученика и запослених, ван намене за коју су прикупљени.

За потребе научноистраживачког рада и приликом обраде података и израде анализа, лични подаци се користе и објављују на начин којим се обезбеђује заштита идентитета личности.

# ЗАБРАНА ДИСКРИМИНАЦИЈЕ; ЗАБРАНА НАСИЉА, ЗЛОСТАВЉАЊА, ЗАНЕМАРИВАЊА; ЗАБРАНА ПОНАШАЊА КОЈЕ ВРЕЂА УГЛЕД, ЧАСТ ИЛИ ДОСТОЈАНСТВО; ЗАБРАНА СТРАНАЧКОГ ОРГАНИЗОВАЊА

## Забрана дискриминације

**Члан 4**

У Школи су забрањене дискриминација и дискриминаторско поступање, којим се на непосредан или посредан, отворен или прикривен начин, неоправдано прави разлика или неједнако поступа, односно врши пропуштање (искључивање, ограничавање или давање првенства), у односу на лице или групе лица, као и на чланове њихових породица или њима блиска лица на отворен или прикривен начин, а који се заснива на раси, боји коже, прецима, држављанству, статусу мигранта, односно расељеног лица, националној припадности или етничком пореклу, језику, верским или политичким убеђењима, полу, родном идентитету, сексуалној оријентацији, имовном стању, социјалном и културном пореклу, рођењу, генетским особеностима, здравственом стању, сметњи у развоју и инвалидитету, брачном и породичном статусу, осуђиваности, старосном добу, изгледу, чланству у политичким, синдикалним и другим организацијама и другим стварним, односно претпостављеним личним својствима, као и по другим основима утврђеним законом којим се прописује забрана дискриминације.

Не сматрају се дискриминацијом посебне мере уведене ради постизања пуне равноправности, заштите и напретка лица, односно групе лица која се налазе у неједнаком положају.

Шко­ла ће пред­у­зе­ти све ме­ре про­пи­са­не За­ко­ном и по­себ­ним под­за­кон­ским про­пи­си­ма ка­да се по­сум­ња или утвр­ди дис­кри­ми­на­тор­но по­на­ша­ње у Шко­ли.

Правила понашања у вези са поштовањeм забране дискриминације

**Члан 5**

У Установи је забрањено свако неоправдано прављење разлике или неједнако поступање, односно пропуштање (искључивање, ограничавање или давање првенства), у односу на лице или групе лица, као и на чланове њихових породица или њима блиска лица на отворен или прикривен начин, а који се заснива на раси, боји коже, прецима, држављанству, статусу мигранта, односно расељеног лица, националној припадности или етничком пореклу, језику, верским или политичким убеђењима, полу, родном идентитету, сексуалној оријентацији, имовном стању, социјалном и културном пореклу, рођењу, генетским особеностима, здравственом стању, сметњи у развоју и инвалидитету, брачном и породичном статусу, осуђиваности, старосном добу, изгледу, чланству у политичким, синдикалним и другим организацијама и другим стварним, односно претпостављеним личним својствима (у даљем тексту: лична својства) у установи којом се неоправдано прави разлика или даје првенство, а нарочито она којом се:

1) ограничава или ускраћује право на предшколско, основно и средње образовање и васпитање под једнаким условима,

2) отежава или онемогућава упис лица или групе лица у установу, услед њиховог личног својства,

3) искључује лице или група лица из образовног система услед њиховог личног својства,

4) отежава или ускрађује могућност праћења наставе и учешћа у другим образовним односно васпитним, активностима услед личног својства лица или групе лица,

5) деца, односно ученици, запослени или трећа лица разврставају по њиховом личном својству,

6) ускраћују или не предузимају мере подршке које су законом прописане, а по основу личног својства,

7) на други начин неоправдано прави разлика или неједнако поступа са децом, ученицима или другим лицима која учествују у образовном и васпитном процесу.

Непосредна дискриминација

**Члан 6**

У Установи је забрањена непосредна дискриминација која постоји ако се лице или група лица због његовог односно њиховог личног својства у истој или сличној ситуацији у процесу образовања и васпитања или у ситуацијама које су непосредно или посредно повезане са процесом образовања и васпитања било којим актом, радњом или пропуштањем, стављају или би могли бити стављени у неповољан положај, нарочито ако се:

1) врши дискриминација деце и ученика од стране запослених у установи у процесу образовања и васпитања,

2) врши дискриминација запослених, деце и ученика од стране трећих лица у вези са процесом образовања и васпитања,

3) спроводи дискриминација према родитељима, односно старатељима деце и ученика од стране запослених и трећих лица када се она односи на процес образовања и васпитања,

4) на друге начине непосредно врши дискриминација.

Посредна дискриминација

**Члан 7**

У Установи је забрањена посредна дискриминација која постоји ако се лице или група лица, у процесу образовања и васпитања или у вези са процесом образовања и васпитања, због његовог односно њиховог личног својства, ставља у неповољнији положај актом, радњом или пропуштањем које је привидно засновано на начелу једнакости и забране дискриминације, осим ако је то оправдано законитим циљем, а средства за постизање тог циља су примерена и нужна.

Повреда начела једнаких права и обавеза

**Члан 8**

Забрањена је повреда начела једнаких права и обавеза која постоји ако се лицу или групи лица, у процесу образовања и васпитања, због његовог, односно њиховог личног својства неоправдано ускраћују права и слободе или намећу обавезе које се у истој или сличној ситуацији не ускраћују или не намећу другом лицу или групи лица, ако су циљ или последица предузетих мера неоправдани и ако не постоји сразмера између предузетих мера и циља који се тим мерама остварује.

Забрана позивања на одговорност

**Члан 9**

У Установи је забрањено позивање на одговорност. Дискриминација постоји ако се у процесу образовања и васпитања, односно у вези са процесом образовања и васпитања према лицу, или групи лица неоправдано поступа лошије него што се поступа или би се поступало према другима, искључиво или углавном због тога што су тражили, односно намеравају да траже заштиту од дискриминације или због тога што су понудили или намеравају да понуде доказе о дискриминаторском поступању, а нарочито када се услед тога:

1) деца, односно ученици не вреднују за њихов рад по истим критеријумима као остала деца и ученици,

2) деца, односно ученици, родитељ, односно старатељ, запослени и трећа лица трпе претње и уцене,

3) деца, односно ученици, родитељ, односно старатељ, запослени и трећа лица стављају у неповољан положај у образовно-васпитном процесу,

4) деца, односно ученици, родитељ, односно старатељ, запослени и трећа лица јавно излажу понижењу и подсмеху, а њихове примедбе и захтеви игноришу.

Дискриминацијом из става 1. овог члана не сматрају се поступци и мере које се предузимају према деци, односно ученицима којима је потребна посебна подршка.

Удруживање ради вршења дискриминације

**Члан 10**

Забрањено је удруживање ради вршења дискриминације које постоји ако се у установи или у процесу образовања и васпитања односно у вези са њим, образују удружења или групе чије је деловање усмерено на кршење уставом, правилима међународног права и законом зајемчених слобода и права или на изазивање националне, расне, верске и друге мржње, раздора или нетрпељивости, као и у свим другим случајевима када удруживање има за циљ вршење дискриминације.

Говор мржње

**Члан 11**

У Установи је забрањен говор мржње. Говор мржње у смислу Правилника о ближим критеријумима за препознавање облика дискриминације од стране запосленог, детета, ученика или трећег лица у установи образовања и васпитања, је сваки облик изражавања идеја, информација и мишљења којима се подстиче дискриминација, мржња и насиље против лица или групе лица учесника у процесу образовања и васпитања, односно ма ког другог лица због његовог личног својства, а које је у вези са процесом образовања и васпитања или радом установе, а нарочито:

1) исписивање порука или симбола на објектима установе или у њеном непосредном окружењу којим се подстиче на дискриминацију, мржњу или насиље према учесницима у процесу образовања и васпитања и сваком другом лицу или групи лица с обзиром на њихово лично својство,

2) коришћење уџбеника и других наставних средстава (у даљем тексту: уџбеник), часописа, јавних гласила и других публикација, интернет сајтова и других средстава комуникације, на скуповима и јавним местима у процесу образовања и васпитања који у себи садрже поруке дискриминације, мржње или насиља,

3) коришћење других садржаја у образовно-васпитном раду који негативно и у омаловажавајућем значењу говоре о лицу или групи лица с обзиром на њихово лично својство,

4) јавно изношење од стране учесника у образовно-васпитном процесу идеја, информација и мишљења којим се позива на неједнак третман или насиље према било ком лицу или групи лица с обзиром на њихово лично својство.

Узнемиравање и понижавајуће поступање

**Члан 12**

Забрањено је узнемиравање и понижавајуће поступање које постоји када су учесници у процесу образовања и васпитања, од стране других учесника у процесу образовања и васпитања, односно трећих лица, услед свог личног својства, у процесу образовања и васпитања или у вези са процесом образовања и васпитања, изложени дискриминаторском поступању, које има за циљ или представља повреду достојанства и којим се ствара осећај понижености, узнемирености или одбачености, шири страх или непријатељство, односно ствара понижавајуће и увредљиво окружење, а нарочито:

1) коришћењем погрдних имена, надимака и стереотипа којима се вређа њихово достојанство на основу личног својства,

2) излагањем подсмеху постигнућа учесника у образовно-васпитном процесу, а нарочито деце и ученика,

3) излагањем подсмеху физичког изгледа, социјалног порекла, рода, пола, сексуалне оријентације, односно било ког другог личног својства учесника у образовно-васпитном процесу,

4) јавним понижавањем и претњом примене непримерених казни и санкција према деци, ученицима и другим учесницима у образовном и васпитном процесу,

5) дискриминаторским поступањем којим, супротно закону, долази до узнемиравања или понижавајућег поступања према учесницима у образовном и васпитном процесу.

Пoсебни случајеви дискриминације

**Члан 13**

Посебни случајеви дискриминације су дискриминација у:

1) остваривању исхода и стандарда образовања и васпитања,

2) остваривању права на образовање и васпитање,

3) употреби језика и писма,

4) обезбеђивању безбедности деце и ученика и других учесника у образовном и васпитном процесу,

5) поштовању правила понашања у установи;

6) планирању и програмирању образовно-васпитног рада,

7) реализацији образовно-васпитног рада,

8) руковођењу и организовању рада (у даљем тексту: управљању) установом,

9) поштовању права детета, односно ученика, и других учесника у образовном и васпитном процесу,

10) прикупљању и употреби података о деци, ученицима, родитељима, старатељима и запосленима када то законом или подзаконским актом није предвиђено,

11) запошљавању и поступању према запосленима у установи,

12) другим областима од значаја за образовање и васпитање.

Дискриминација у остваривању стандарда и исхода образовања и васпитања и стандарда и исхода васпитања и образовања

**Члан 14**

Забрањена је дискриминација у оквиру остваривања исхода и стандарда образовања и васпитања која постоји ако се:

1) за децу, односно ученика или групу деце, односно ученика услед њиховог личног својства очекује да не достигну стандарде и исходе образовања и васпитања, већ се критеријуми према њима неоправдано и унапред снижавају,

2) не обезбеђују услови који би омогућили сваком детету, односно ученику да без обзира на лично својство оствари стандарде и исходе образовања и васпитања, а нарочито ако се не користе разноврсне као и учење и оцењивање које је прилагођено потребама деце, односно ученика с обзиром на њихово лично својство,

3) када се само, на основу личне процене, услед нижих очекивања образовних постигнућа детета или ученика с обзиром на његово лично својство, врши неформално скраћивање или сужавање наставног плана или програма који се реализује са осталом децом, односно ученицима или када се не примењују, односно неоправдано прилагођавају стандарди чији исходи доводе до нижег или ниског нивоа образовања детета, односно ученика,

4) када се, само на основу личне процене наставника, успоставе нижи или виши критеријуми оцењивања за ученика, искључиво с обзиром на његово лично својство,

5) неостваривање задатих циљева у процесу образовања и васпитања приписује личном својству детета, односно ученика,

6) ученику, услед личног својства, ускраћује додатна образовно-васпитна подршка, односно индивидуализовани рад, а преводи се у старији разред,

7) не користе прилагођени стандарди и исходи постигнућа предвиђени законом за ученика, услед његовог личног својства, а нарочито ученика са сметњама у развоју и инвалидитетом и када се не врши стално праћење његовог развоја, услед његовог личног својства,

8) не користе посебни стандарди и исходи постигнућа, прописани законом, за ученика са изузетним способностима и када се не врши стално праћење његовог развоја услед његовог личног својства,

9) на друге начине врши дискриминација у оквиру остваривања општих исхода и стандарда образовања и васпитања.

Дискриминација у остваривању права на образовање и васпитање у установи

**Члан 15**

Забрањена је дискриминација у остваривању права на основно образовање која постоји, ако установа:

1) не примењује посебне и друге законом прописане мере у циљу пружања подршке при уписивању деце, односно ученика из осетљивих друштвених група, а нарочито деце, односно ученика са инвалидитетом и сметњама у развоју, деце, односно ученика припадника националних мањина, а посебно ромске националне мањине у предшколском, основном и средњем образовању,

2) при упису деце и ученика тражи документа која нису законом односно подзаконским актом предвиђена, као и када недостатак законом односно подзаконским актом предвиђених докумената користи као разлог за искључивање деце и ученика (нпр. недостатак уверења о држављанству и сл.),

3) не примењује законом предвиђене мере за пружањем редовне и додатне и допунске образовне, здравствене и социјалне подршке деци, односно ученицима у току предшколског, основног и средњег образовања, којима је она потребна и на коју имају право,

4) не спречава вршење притиска на родитеље деце и ученика из осетљивих друштвених група да дају сагласност да им се деца, односно ученици упуте на интерресорну комисију и упишу у специјалну школу за образовање деце и ученика са инвалидитетом и сметњама у развоју,

5) ускраћује право детету, односно ученику на издавање јавних исправа прописаних законом којим се уређује област предшколског васпитања и образовања, односно основног и средњег образовања и васпитања, с обзиром на његово лично својство,

6) децу и ученике из осетљивих друштвених група смешта у објекте у тој установи чији су материјално-технички услови и опрема испод нивоа квалитета у другим објектима и на тај начин не обезбеђује квалитет рада у складу са образовним стандардима,

7) не обезбеђује архитектонске могућности за несметан приступ деце и ученика са инвалидитетом у објекте у образовно-васпитним установама, а посебно у оне у којима се реализује припремни предшколски програм и основно образовање и васпитање,

8) не омогући коришћење уџбеника на језику и писму националне мањине, уџбеника прилагођених потребама деце и ученика са инвалидитетом и сметњама у развоју, односно уџбеника на Брајевом писму за слабовиду и слепу децу и ученике, у складу са законом,

9) на друге начине крши забрану дискриминације у остваривању права на образовање и васпитање.

Дискриминација у области употребе језика

**Члан 16**

Забрањена је дискриминација у области употребе језика, а постоји ако се неоправдано и супротно закону:

1) припадницима националних мањина онемогућава образовно-васпитни рад на матерњем језику,

2) припадницима националних мањина онемогућава учење српског језика као нематерњег,

3) способности деце и ученика, њихов напредак у учењу и развоју процењују на језику који им није матерњи, односно који не познају довољно и када се на основу тих процена доносе закључци који могу да имају негативне последице за њихово даље образовање,

4) не обезбеђује додатна настава да деца и ученици науче језик на коме се изводи образовно-васпитни рад,

5) на други начин посредно или непосредно врши дискриминација деце, односно ученика у употреби језика у образовању и васпитању.

Дискриминација у области обезбеђивања безбедности деце, ученика, запослених и трећих лица

**Члан 17**

Није дозвољена дискриминација у области обезбеђивања безбедности деце, ученика, запослених и трећих лица, која постоји ако установа, супротно забрани насиља, злостављања и занемаривања утврђеној законом, с обзиром на лично својство детета, ученика, запосленог и трећих лица, не обезбеђује исти ниво безбедности свој деци, ученицима, родитељима, односно старатељима и запосленима и трећим лицима у време боравка у установи и у току свих активности које установа организује.

Дискриминација у области поштовања правила понашања у установи

**Члан 18**

Забрањена је дискриминација у области поштовања правила понашања у установи. Такав облик дискриминације постоји ако се:

1) правила понашања у установи доносе без учешћа представника ученика, родитеља, односно старатеља и запослених, с обзиром на њихово лично својство,

2) правила селективно примењују или не важе једнако за све, односно када су деца, ученици односно група деце или ученика на основу њиховог личног својства чешће подвргнути санкцијама,

3) правилима понашања у установи толеришу неприхватљива понашања према лицима или групи лица на основу његовог личног својства,

4) на друге начине неоправдано прави разлика у поштовању правила понашања у установи, с обзиром на лично својство детета, односно ученика, родитеља, односно старатеља, запослених и трећих лица.

Дискриминација у области планирања и програмирања образовно-васпитног рада и доношења програма образовно-васпитног рада

**Члан 19**

Забрањена је дискриминација у области планирања и програмирања образовно-васпитног рада и доношења програма образовно-васпитног рада која постоји, ако се:

1) годишњим програмом рада, школским програмом, развојним планом образовно-васпитне установе или програмом васпитног рада не планира обезбеђивање остваривања специфичних потреба, ученика и родитеља, односно старатеља,

2) ученици и родитељи, односно старатељи, припадници осетљивих друштвених група нису пропорционално свом броју укључени у развојно планирање, самовредновање и вредновање рада установе и реализацију образовно-васпитног рада и наставних и ваннаставних активности кроз тела предвиђена законом као што су орган управљања, савет родитеља и ђачки парламент у основним и средњим школама,

3) годишњи план рада, развојни план установе, школски програм не одражава специфичности локалне заједнице, а посебно услове у којима живе деца и ученици припадници осетљивих друштвених група,

4) годишњи или месечни план код обавезних или изборних наставних предмета, развојни план установе не узима у обзир елементе националне културе и традиције припадника националне мањине који живе на територији јединице локалне самоуправе, у складу са законом,

5) кроз планове рада промовишу вредности културе припадника већинског или највише заступљеног становништва, док се остале занемарују или ниподаштавају,

6) на друге начине врши дискриминација у планирању и програмирању образовно-васпитног рада и доношењу програма образовно-васпитног рада.

Дискриминација у спровођењу образовно-васпитног процеса

**Члан 20**

Није дозвољена дискриминација у спровођењу образовно-васпитног процеса, односно при реализацији наставних и ваннаставних активности која постоји, ако се:

1) приликом реализације образовно-васпитног процеса не уважавају индивидуална знања, способности и предзнања детета, односно ученика, с обзиром на његово лично својство, а посебно деце, односно ученика из осетљивих друштвених група,

2) у установи не предузимају мере за учешће родитеља, односно старатеља деце и ученика у наставним и ваннаставним активностима које треба да обезбеде пуну равноправност и једнакост деце, односно ученика с обзиром на њихово лично својство, а нарочито ако се не предузимају мере за њихово укључивање у рад групе, одељенске заједнице, родитељске састанке и заједничке консултације са васпитачем, одељенским старешином, стручним сарадницима и другим запосленим у установи,

3) запослени у установи не реагују једнако или неоправдано праве разлику поводом изостанка ученика са наставних и ваннаставних активности, или им је такво понашање ученика пожељно и прихватљиво, односно ако такво понашање ученика толеришу, с обзиром на њихову припадност или неприпадност одређеној групи или то чине с обзиром на ма које друго лично својство,

4) деца, односно ученици из осетљивих друштвених група, с обзиром на њихово лично својство, у оквиру наставних активности укључују у допунске или корективне програме, без претходне провере и вредновања њихових реалних могућности, знања и умећа или без континуираног праћења њиховог напредовања,

5) не прати напредовање детета и ученика у односу на почетна знања и искуства или када се дете и ученик не похваљује, односно не награђује и не промовише његово изузетно постигнуће или напредак због припадности односно не припадности одређеној групи, односно с обзиром на његово лично својство,

6) деца или ученици, а нарочито деца или ученици из осетљивих друштвених група неоправдано искључују из рада вршњачких група или ученичких организација или ако се укључују у њих, али им се не обезбеђује суштинска равноправност са другим члановима групе или организације, услед свог личног својства,

7) дете, односно ученик, или његов родитељ, односно старатељ, с обзиром на лично својство, а нарочито услед припадности одређеној друштвеној групи или услед социјалног порекла или материјалног стања искључује из ваннаставних активности, а нарочито ако им је ограничен приступ секцијама, допунској и додатној настави,

8) у спровођењу образовно-васпитног процеса, вредности заједница из којих деца, односно ученици или родитељи, односно старатељи долазе, извргавају подсмеху, омаловажавању или посматрају као мање вредне у односу на вредности културе припадника већинског становништва и заједнице,

9) на друге начине врши дискриминација у спровођењу образовно-васпитног процеса.

Сегрегација као посебно тежак случај дискриминације у спровођењу образовно-васпитног процеса

**Члан 21**

Забрањена је сегрегација. Сегрегација као посебно тежак случај дискриминације у спровођењу образовно-васпитног процеса постоји, ако:

1) се деца, односно ученици у установи или у вези са радом установе, услед свог личног својства, неоправдано одвајају од друге деце, односно ученика,

2) се образују засебна одељења или групе из разлога који није у складу са законом,

3) у групи, одељењу, разреду или установи структура деце, односно ученика, у погледу припадности различитим етничким и другим осетљивим групама драстично одступа од структуре деце, односно ученика са подручја установе, осим уколико је то последица специфичности установе у складу са законом.

Дискриминација у области управљања

**Члан 22**

Забрањена је дискриминација у области управљања установом а постоји ако:

1) су ученици, родитељи, старатељи или наставници, као припадници осетљивих друштвених група или услед другог личног својства искључени из рада стручних и органа управљања установе, односно из тимова за планирање и реализацију стратешких докумената установе, односно нису заступљени сразмерно свом броју,

2) се приликом израде развојног плана установе не узима у обзир анализа образовних потреба деце, односно ученика из осетљивих друштвених група што се одражава на израду и реализацију акционих планова, јер њима није предвиђено непосредно учешће родитеља, односно старатеља деце и ученика наведених група као носилаца активности при решавању проблема,

3) приликом спровођења процеса самовредновања и вредновања квалитета рада установе деца и ученици, односно родитељи и старатељи деце и ученика из осетљивих друштвених група, а нарочито припадници ромске националне мањине, нису укључени у репрезентативни узорак за испитивање стања и анализу резултата,

4) ученици, а нарочито припадници ромске националне мањине, нису део узорка у домаћим и међународним истраживањима која се тичу образовних исхода и постигнућа због припадности или не припадности одређеној групи или личног својства,

5) на друге начине врши дискриминација у управљању установом.

Дискриминација у области поштовања права детета, односно ученика

**Члан 23**

Није дозвољена дискриминација у области поштовања права детета, односно ученика у образовању која постоји ако се деци, односно ученицима на основу личног својства:

1) неоправдано ускраћује законом загарантовано право на партиципацију и давање мишљења и предлога стручним органима, органу управљања, савету родитеља и директору, о мерама безбедности ученика, годишњем плану рада, школском развојном плану, школском програму, избору уџбеника и другим питањима предвиђеним законом,

2) неоправдано ускраћују или им се од стране запослених или трећих лица у установи не пружа заштита у остваривању других права детета и ученика која се односе на образовање и васпитање или су у вези са образовањем и васпитањем, а проистичу из закона и међународних докумената који се односе на права детета и ученика,

3) на друге начине крше права детета, односно ученика у образовању и васпитању на основу личног својства.

Дискриминација у области обраде нарочито осетљивих података о деци, ученицима и другим учесницима у систему образовања и васпитања

**Члан 24**

Забрањена је дискриминација у области обраде нарочито осетљивих података о деци, ученицима, родитељима, односно старатељима или другим учесницима у систему образовања и образовања а постоји, када руковалац незаконито прикупља или користи такве податке у циљу довођења у неравноправан положај деце, ученика, родитеља, односно старатеља или учесника у систему образовања и васпитања, с обзиром на њихово лично својство, а нарочито ако се такви подаци користе за неједнак третман деце, ученика, родитеља, односно старатеља или учесника у систему образовања и васпитања у установи.

Дискриминација у области рада и запошљавања у установи

**Члан 25**

Забрањена је дискриминација у области рада и запошљавања у установи која постоји ако се у установи неоправдано нарушавају једнаке могућности лица за запошљавање и уживање под једнаким условима свих права из области рада запослених у установи, с обзиром на лично својство тог лица, а нарочито ако се на основу личног својства лица уводе додатни услови за запошљавање у установи, односно уколико се услед личног својства запосленог у установи онемогућава његово право на стручно усавршавање и напредовање под једнаким условима или његово право да под једнаким условима учествује у раду стручних и органа управљања установе.

Дужност и одговорност учесника у образовном и васпитном процесу у вези са забраном дискриминације

**Члан 26**

Сви учесници у образовном и васпитном процесу дужни су да поштују забрану дискриминације у образовању и васпитању утврђену законом и овим правилником, те да се у образовном и васпитном процесу уздрже од свих аката чињења или нечињења који могу да доведу до кршења забране дискриминације.

Запослени, директор и трећа лица имају обавезу да препознају и надлежним државним органима пријаве све случајеве дискриминације као и да предузму све друге радње и мере прописане законом.

Права, обавезе и одговорности лица у превенцији дискриминације и понашања којима се вређа углед, част и достојанство личности

**Члан 27**

Запослени својим квалитетним радом и применом различитих метода, садржаја, облика рада и активности, личним понашањем и ставом утичу, помажу и обезбеђују недискриминаторно, подстицајно, инклузивно и безбедно образовно окружење за све - учеснике у образовању, за родитеље, запослене и за трећа лица у установи и својим понашањем не подстичу, не помажу, не изазивају, не доприносе вршењу дискриминације и вређања угледа, части или достојанства личности.

Наставник, стручни сарадник и одељењски старешина избором одговарајућих садржаја и начина рада са учесницима у образовању доприносе стицању знања, вештина и формирању ставова који утичу на промену понашања, који помажу превазилажењу стереотипа и предрасуда, повећавању осетљивости на повреде осећања других лица и група по неком од заштићених личних својстава, развијању толеранције, прихватања и уважавања различитости, конструктивног превазилажења сукоба и др.

Стереотип, у смислу Правилника о поступању установе у случају сумње или утврђеног дискриминаторног понашања и вређања угледа, части или достојанства личности, подразумева унапред створено и широко прихваћено мишљење о одређеној групи, при чему се свим припадницима групе приписују иста обележја и негирају њихове индивидуалне карактеристике.

Предрасуда, у смислу Правилника о поступању установе у случају сумње или утврђеног дискриминаторног понашања и вређања угледа, части или достојанства личности, подразумева научени образац мишљења који је логички неоснован, упорно одржаван социјални став према некој групи, који се лако шири и утиче на формирање негативног мишљења и односа према одређеној групи.

Запослени су одговорни, нарочито, за своје изјаве и понашања којима се испољава и промовише дискриминаторно понашање, стереотипи, предрасуде и нетолеранција према припадницима мањинских и осетљивих друштвених група, посебно, у случају сметњи у развоју и инвалидитета, здравствених тешкоћа, недовољног познавања српског језика или језика на коме се изводи настава, ризика од напуштања образовања и др.

**Присутни запослени и дежурни наставник, и сваки наставник, стручни сарадник, одељењски старешина, дужан је да на целисходан начин увек реагује и обезбеди заштиту учесника у образовању од сваког облика дискриминације и дискриминаторног понашања, заустављањем понашања које се непосредно врши и смиривањем дискриминисаног лица, извршиоца дискриминације и посматрача.**

Ученици и одрасли, као одговорни учесници у образовању, обавезни су да: уважавају и поштују личност и национални, полни, верски, родни, сексуални и све друге аспекте идентитета учесника у образовању, родитеља, запослених и трећих лица; поштују правила установе која се односе на забрану дискриминације и дискриминаторног понашања и принципа једнаких могућности; активно учествују у активностима које се остварују у установи - одељенској заједници, ученичком парламенту и органима и телима, а које су усмерене на превенцију дискриминације и дискриминаторног понашања; својим понашањем не подстичу, не помажу, не изазивају, не доприносе вршењу дискриминације и вређања угледа, части или достојанства личности.

Родитељ је дужан да у најбољем интересу детета и ученика: сарађује са установом; учествује у мерама и активностима које се планирају, припремају и спроводе ради спречавања дискриминаторног понашања; уважава и поштује личност и све аспекте идентитета свог детета, друге деце, ученика, одраслих, других родитеља, запослених и трећих лица. Родитељ детета и ученика не сме својим понашањем у установи да подстиче, помаже, изазове или на било који начин допринесе дискриминацији и вређању угледа, части или достојанства личности.

## Забрана насиља, злостављања и занемаривања

**Члан 28**

У установи је забрањено физичко, психичко, социјално, сексуално, дигитално и свако друго насиље, злостављање и занемаривање запосленог, детета, ученика, одраслог, родитеља односно другог законског заступника или трећег лица у установи.

Повреде забране, из става 1. овог члана, које запослени учини према другом запосленом у установи, уређују се законом.

Под насиљем и злостављањем подразумева се сваки облик једанпут учињеног, односно понављаног вербалног или невербалног понашања које има за последицу стварно или потенцијално угрожавање здравља, развоја и достојанства личности детета, ученика и одраслог.

Занемаривање и немарно поступање представља пропуштање установе или запосленог да обезбеди услове за правилан развој детета, ученика и одраслог.

Установа је дужна да одмах поднесе пријаву надлежном органу ако се код детета, ученика или одраслог примете знаци насиља, злостављања или занемаривања.

Под физичким насиљем, у смислу закона, сматра се: физичко кажњавање детета, ученика или одраслог од стране запосленог, родитеља односно другог законског заступника или трећег лица у установи; свако понашање које може да доведе до стварног или потенцијалног телесног повређивања детета, ученика, одраслог или запосленог; насилно понашање запосленог према детету, ученику или одраслом, као и ученика и одраслог према другом ученику, одраслом или запосленом.

Под психичким насиљем, у смислу закона, сматра се понашање које доводи до тренутног или трајног угрожавања психичког и емоционалног здравља и достојанства.

Под социјалним насиљем, у смислу закона, сматра се искључивање детета, ученика и одраслог из групе вршњака и различитих облика активности установе.

Под сексуалним насиљем и злостављањем, у смислу закона, сматра се понашање којим се дете и ученик сексуално узнемирава, наводи или приморава на учешће у сексуалним активностима које не жели, не схвата или за које није развојно дорастао или се користи за проституцију, порнографију и друге облике сексуалне експлоатације.

Под дигиталним насиљем и злостављањем, у смислу закона, сматра се злоупотреба информационо комуникационих технологија која може да има за последицу повреду друге личности и угрожавање достојанства и остварује се слањем порука електронском поштом, смс-ом, ммс-ом, путем веб-сајта (web сите), четовањем, укључивањем у форуме, социјалне мреже и другим облицима дигиталне комуникације.

Установа је дужна да надлежном органу пријави сваки облик насиља, злостављања и занемаривања у установи почињен од стране родитеља, односно другог законског заступника или трећег лица у установи.

Протокол поступања у установи у одговору на насиље и злостављање, садржај и начине спровођења превентивних и интервентних активности, услове и начине за процену ризика, начине заштите од насиља, злостављања и занемаривања, прописује министар.

Ближе услове о начинима препознавања невербалних облика злостављања деце и ученика од стране запосленог за време неге, одмора, рекреације и других облика васпитно-образовног рада, прописује министар.

Облици насиља и злостављања

**Члан 29**

Под насиљем и злостављањем подразумева се сваки облик једанпут учињеног, односно понављаног вербалног или невербалног понашања које има за последицу стварно или потенцијално угрожавање здравља, развоја и достојанства личности детета и ученика или запосленог.

Насиље и злостављање сматра се насиље запосленог према детету, ученику, другом запосленом, родитељу, односно другом законском заступнику (у даљем тексту: родитељ); ученика према другом детету, ученику или запосленом; родитеља према свом детету, другом детету и ученику, запосленом као и према трећем лицу.

Насиље и злостављање може да јави као физичко, психичко (емоционално), социјално и дигитално.

**Физичко насиље и злостављање** је понашање које може да доведе до стварног или потенцијалног телесног повређивања детета, ученика или запосленог; физичко кажњавање деце и ученика од стране запослених и других одраслих особа.

**Психичко насиље и злостављање** је понашање које доводи до тренутног или трајног угрожавања психичког и емоционалног здравља и достојанства детета и ученика или запосленог.

**Социјално насиље и злостављање** је понашање којим се искључује дете и ученик из групе вршњака и различитих облика социјалних активности, одвајањем од других, неприхватањем по основу различитости, ускраћивањем информација, изоловањем од заједнице, ускраћивањем задовољавања социјалних потреба.

**Дигитално насиље и злостављање** је злоупотреба информационих технологија која може да има за последицу повреду друге личности и угрожавање достојанства и остварује се слањем порука електронском поштом, СМС-ом, ММС-ом, путем веб-сајта (web сите), четовањем, укључивањем у форуме, социјалне мреже и сл.

Осим наведених облика, насиље и злостављање препознаје се и кроз: злоупотребу, сексуално насиље, насилни екстремизам, трговину људима, експлоатацију детета и ученика и др.

**Злоупотреба детета и ученика** је све оно што појединац, односно установа чини или не чини, што негативно утиче, наноси штету, ускраћује или смањује могућност за безбедан и здрав развој и доводи га у немоћан положај према појединцу или установи (злоупотреба у спорту, у политичке, верске, комерцијалне и друге сврхе). Злоупотреба подразумева и прекомерно подстицање, односно психолошки притисак на дете и ученика од стране родитеља или наставника ради постигнућа која могу да имају за последицу угрожавање нормалног психофизичког и социјалног развоја и најбољег интереса детета.

**Сексуално насиље и злостављање** је понашање којим се дете и ученик сексуално узнемирава, наводи или приморава на учешће у сексуалним активностима које не жели, не схвата или за које није развојно дорастао или се користи за проституцију, порнографију и друге облике сексуалне експлоатације.

**Насилни екстремизам** је промовисање, заговарање, подржавање, припремање и учествовање у идеолошки мотивисаном насиљу за остваривање друштвених, економских, верских, политичких и других циљева.

**Трговина људима** је врбовање, превожење, пребацивање, скривање или примање лица, путем претње силом или употребом силе или других облика присиле, отмице, преваре, обмане, злоупотребе овлашћења или тешког положаја или давања или примања новца или користи да би се добио пристанак лица које има контролу над другим лицем у циљу експлоатације.

**Експлоатација** је рад који није у најбољем интересу детета и ученика, а у корист је другог лица, установе или организације. Ове активности могу да имају за последицу угрожавање физичког или менталног здравља, моралног, социјалног и емоционалног развоја детета и ученика, његову економску зависност, ускраћивање права на образовање и слободу избора.

**Занемаривање и немарно поступање** је пропуштање родитеља, друге особе која је преузела бригу о детету и ученику, установе или запосленог да у оквиру расположивих средстава обезбеди услове за правилан развој детета и ученика у свим областима, а што може да наруши његово здравље и развој.

**Занемаривање у установи обухвата**: ускраћивање појединих облика образовно-васпитног рада неопходних детету и ученику; нереаговање на сумњу о занемаривању или на занемаривање од стране родитеља; пропусте у обављању надзора и заштите детета и ученика од повређивања, самоповређивања, употребе алкохола, дувана, наркотичког средства или психоактивне супстанце, укључивања у деструктивне групе и организације и др.

Права, обавезе и одговорности свих у установи у превенцији насиља, злостављања и занемаривања

**Члан 30**

Ради превенције насиља, злостављања и занемаривања установа је дужна да упозна све запослене, децу, ученике и родитеље са њиховим правима, обавезама и одговорностима, прописаним законом, Правилником о протоколу и другим подзаконским и општим актима.

Запослени својим квалитетним радом (васпитно-образовним, образовно-васпитним, васпитним, стручним и другим радом) и применом различитих метода, облика рада и активности обезбеђују подстицајну и безбедну средину.

У установи одељењски старешина, наставник и стручни сарадник избором одговарајућих садржаја и начина рада доприносе стицању квалитетних знања и вештина и формирању вредносних ставова за узајамно разумевање, уважавање различитости, конструктивно превазилажење сукоба и др.

У израду ИОП а се, уколико постоји потреба, укључује се представник Тима за заштиту ради планирања активности у оквиру ИОПа, а у вези са заштитом од насиља.

Одељењски старешина, наставник и стручни сарадник је дужан да обезбеди заштиту детета и ученика од произвољног или незаконитог мешања у његову приватност, породицу, дом или преписку, као и заштиту од незаконитих напада на његову част и углед.

Запослени не сме својим понашањем да изазове или допринесе насиљу, злостављању и занемаривању (на пример: непоштовање личности и права детета и ученика, недоследност у поступању, необјективно оцењивање и др.).

Ученици, као одговорни учесници у образовању и васпитању, ради превенције насиља, злостављања и занемаривања, обавезни су да: уважавају и поштују личност других - деце, ученика, запослених, родитеља и трећих лица; поштују правила установе и све оне акте којима се уређују њихова права, обавезе и одговорности; активно учествују у раду одељењске заједнице; пружају вршњачку подршку; као чланови ученичког парламента и школског одбора, посебно доприносе и учествују у превентивним активностима; својим понашањем не изазивају, доприносе или учествују у насиљу и злостављању.

Родитељ је дужан да, у најбољем интересу детета и ученика: сарађује са установом; учествује у превентивним мерама и активностима; уважава и поштује личност свог детета, друге деце и ученика, запослених, других родитеља и трећих лица.

Родитељ не сме својим понашањем у установи да изазове или допринесе појави насиља, злостављања и занемаривања према детету, ученику, запосленом, другом родитељу и трећим лицима, а када то учини директор је дужан да одмах о томе обавести јавног тужиоца и полицију, а након тога електронским путем надлежну школску управу.

Родитељ има обавезу и одговорност, у складу са законом којим се уређују основане система образовања и васпитања, да на позив школе узме активно учешће у свим облицима васпитног рада са учеником, односно да сарађује са школом у поступку заштите ученика од насиља. Ако се родитељ не одазове на позив школе, у складу са законом школа подноси прекршајну, односно кривичну пријаву за утврђивање одговорности родитеља и обраћа се надлежном центру за социјални рад да против родитеља предузме мере из своје надлежности.

## Забрана понашања које вређа углед, част или достојанство

**Члан 31**

У Шко­ли је за­бра­ње­но сва­ко по­на­ша­ње:

- за­по­сле­ног пре­ма уче­ни­ку,

- уче­ни­ка пре­ма за­по­сле­ном,

- ро­ди­те­ља, од­но­сно дру­гог за­кон­ског за­ступ­ни­ка или тре­ћег ли­ца пре­ма за­по­сле­ном,

- за­по­сле­ног пре­ма ро­ди­те­љу, од­но­сно дру­гом за­кон­ском за­ступ­ни­ку,

- уче­ни­ка пре­ма дру­гом уче­ни­ку, ко­јим се вре­ђа углед, част или до­сто­јан­ство уче­ни­ка, за­по­сле­ног и ро­ди­те­ља, од­но­сно дру­гог за­кон­ског за­ступ­ни­ка.

Ди­рек­тор Шко­ле ду­жан је да у ро­ку од три да­на од да­на са­зна­ња за по­вре­ду за­бра­не из ста­ва 1. овог чла­на пре­ду­зме од­го­ва­ра­ју­ће ак­тив­но­сти и ме­ре у окви­ру над­ле­жно­сти Шко­ле, а на осно­ву под­за­кон­ских про­пи­са ко­ји­ма се утвр­ђу­је пре­по­зна­ва­ња по­на­ша­ња ко­ји­ма се вре­ђа углед, част или до­сто­јан­ство у Шко­ли, и по­сту­па­ње Шко­ле ка­да се по­сум­ња или утвр­ди вре­ђа­ње угле­да, ча­сти или до­сто­јан­ства из става 1. овог чла­на.

## Забрана страначког организовања и деловања

**Члан 32**

У Шко­ли је за­бра­ње­но стра­нач­ко ор­га­ни­зо­ва­ње и де­ло­ва­ње и ко­ри­шће­ње про­сто­ра Шко­ле у те свр­хе.

# Забрана вршења злостављања и сексуалног узнемиравања на раду и злоупотреба права на заштиту од таквог понашања

Члан 33

Појам злостављања дефинисан је одредбом члана 6. став 1. Закона о спречавању злостављања на раду. Према овој одредби, злостављање јесте свако активно или пасивно понашање према запосленом или групи запослених код послодавца које се понавља, а које за циљ има или представља повреду достојанства, угледа, личног и професионалног интегритета, здравља, положаја запосленог и које изазива страх или ствара непријатељско, понижавајуће или увредљиво окружење, погоршава услове рада или доводи до тога да се запослени изолује или наведе да на сопствену иницијативу раскине радни однос или откаже уговор о раду или други уговор.

**Злостављање, сагласно члану 6. став 2.** Закона о спречавању злостављања на раду, јесте и подстицање или навођење других на понашање из става 1. овог члана.

**Сексуално узнемиравање**, сагласно члану 21. став 3. Закона о раду, јесте свако вербално, невербално или физичко понашање које има за циљ или представља повреду достојанства запосленог у сфери полног живота, а које изазива страх или ствара непријатељско, понижавајуће или увредљиво окружење.

Злоупотреба права на заштиту од злостављања

**Члан 34**

**Злоупотребу права на заштиту од злостављања** чини запослени који је свестан или је морао бити свестан да не постоје основани разлози за покретање поступка за заштиту од злостављања, а покрене или иницира покретање тог поступка с циљем да за себе или другог прибави материјалну или нематеријалну корист или да нанесе штету другом лицу.

Општа правила понашања послодавца и запослених на раду

Члан 35

Послодавац и запослени дужни су да се понашају на начин којим се поштује достојанство запослених и да настоје да у доброј вери поштују општа правила понашања на раду, и то:

1) **послодавац** треба да настоји:

* да обезбеди радну околину у којој ће се послови обављати у атмосфери поштовања, сарадње, отворености, безбедности и једнакости,
* да развија свест код запослених о потреби узајамног поштовања, сарадње и тимског рада у извршавању радних задатака,
* да пружи добар пример тако што ће се према свима понашати љубазно, са достојанством и уз дужно поштовање,
* да омогући синдикатима да својим учешћем дају допринос у оспособљавању и раду на превенцији и спречавању злостављања,
* да омогући запосленима право да изнесу своје мишљење, ставове и предлоге у вези са обављањем посла, као и да се њихово мишљење саслуша и да због тога не трпе штетне последице;

2) **запослени** треба да настоји:

* да се према другим запосленима и послодавцу понаша са достојанством, поштовањем и уважавањем,
* да личним примером допринесе стварању радне околине у којој нема злостављања на раду, као ни понашања које би могло да допринесе злостављању на раду, односно да послове обавља у атмосфери поштовања, сарадње, отворености, безбедности и једнакости,
* да својим учешћем да допринос у раду на превенцији и спречавању злостављања.

Понашања која би могла да укажу на злостављање или сексуално узнемиравање

Понашања од којих се треба уздржавати

**Члан 36**

Ради превенције од злостављања и сексуалног узнемиравања послодавац и запослени треба да се нарочито уздрже од:

1) **понашања која се односе на немогућност одговарајућег комуницирања**, као што су:

* неоправдано и намерно онемогућавање запосленог да изнесе своје мишљење, као и неоправдано прекидање запосленог у говору,
* обраћање уз вику, претњу и вређање,
* узнемиравање запосленог путем телефонских позива и других средстава за комуникацију, ако то није у вези са радним процесом и послом који запослени обавља,
* друга истоврсна понашања;

2) **понашања која могу да доведу до нарушавања добрих међуљудских односа**, као што су:

* игнорисање присуства запосленог, односно запослени се намерно и неоправдано изолује од других запослених тако што се избегава и прекида комуникација са њим,
* неоправдана физичка изолација запосленог из радне околине,
* неоправдано одузимање запосленом средства потребних за обављање посла;
* неоправдано непозивање на заједничке састанке,
* неоправдана забрана комуницирања са запосленим,
* друга истоврсна понашања;

3) **понашања која могу да доведу до нарушавања личног угледа запосленог**, као што су:

* вербално нападање, исмејавање, оговарање, измишљање прича, ширење неистина о запосленом уопште и у вези са његовим приватним животом,
* -негативно коментарисање личних карактеристика запосленог,
* имитирање гласа, гестова и начина кретања запосленог,
* понижавање запосленог погрдним и деградирајућим речима,
* друга истоврсна понашања;

4) **понашања која могу да доведу до нарушавања професионалног интегритета запосленог**, као што су:

* неоправдане сталне критике и омаловажавања резултата рада запосленог,
* недавање радних задатака запосленом које није оправдано потребама процеса рада,
* неоправдано онемогућавање запосленог да извршава радне задатке,
* давање понижавајућих радних задатака којих су испод нивоа знања и квалификација,
* давање тешких задатака или оних који су изнад нивоа знања и квалификација;
* одређивање непримерених рокова за извршење радних задатака,
* честа промена радних задатака или неоправдана прекидања у раду, која нису условљена процесом рада,
* неоправдано прекомерно надзирање рада,
* намерно и неоправдано ускраћивање или задржавање информација које су у вези с послом,
* манипулисање са садржином и пословним циљевима запосленог,
* злонамерно, односно злоупотребом овлашћења давање радних задатака који нису у вези са пословима за које је запослени радно ангажован,
* неоправдана, неоснована или прекомерна употреба камера и других техничких средстава којима се омогућава контрола запослених,
* неоправдано и намерно искључивање запосленог из образовања, стручног оспособљавања и усавршавања запослених,
* друга истоврсна понашања;

5) **понашања која могу да доведу до нарушавања здравља запосленог**, као што су:

* неоправдане сталне претње (нпр. раскидом радног односа, односно отказом уговора о раду или другог уговора) и притисци којима се запослени држи у сталном страху,
* претња да ће се против запосленог применити физичка сила,
* физичко узнемиравање које нема елементе кривичног дела,
* намерно изазивање конфликата и стреса,
* друга истоврсна понашања;

6) **понашања која би се могла сматрати сексуалним узнемиравањем**, као што су:

* понижавајући и непримерени коментари и поступци сексуалне природе,
* покушај или извршење непристојног и нежељеног физичког контакта,
* навођење на прихватање понашања сексуалне природе уз обећавање награде, претњу или уцену,
* друга истоврсна понашања.

Понашања и активности који се не сматрају злостављањем

**Члан 37**

Не сматрају се злостављањем:

1) појединачни акт послодавца (решење, понуда анекса уговора о раду, упозорење и др.), којим је решавано о правима, обавезама и одговорностима из радног односа, против кога запослени има право на заштиту у поступку прописаном посебним законом;

2) ускраћивање и онемогућавање права утврђених законом, општим актом и уговором о раду, чија се заштита остварује у поступку код послодавца и пред надлежним судом (неисплаћивање зараде и других примања, одређивање прековременог рада супротно закону, ускраћивање права на дневни, недељни или годишњи одмор и др.);

3) радна дисциплина која је у функцији боље организације посла;

4) предузете активности које су оправдане за остваривање безбедности и здравља на раду;

5) свако неоправдано прављење разлике или неједнако поступање према запосленом по било ком основу дискриминације, које је забрањено и у вези с којим се заштита обезбеђује у складу с посебним законом;

6) повремене разлике у мишљењима, проблеми и конфликти у вези с обављањем послова и радних задатака, осим ако исти немају за циљ да повреде или намерно увреде запосленог и др.

Обавезе и одговорност послодавца

**Члан 38**

У циљу заштите од злостављања послодавац има обавезе које треба да буду у функцији превентивне заштите. Чланом 7. Закона о раду прописане су следеће **обавезе послодавца**:

а) да запосленог пре ступања на рад обавести у писаном облику о забрани вршења злостављања, правима, обавезама и одговорностима запосленог и послодавца;

б) да спроводи мере обавештавања запослених и њихових представника да препознају узроке, облике и последице вршења злостављања;

ц) да оспособљава запослене и њихове представнике да препознају узроке, облике и последице вршења злостављања.

Права, обавезе и одговорности запосленог

**Члан 39**

Запослени има право да писменим путем буде упознат са забраном вршења злостављања и правима, обавезама и одговорностима запосленог и послодавца у вези са забраном злостављања.

Запослени има право да код послодавца оствари заштиту од понашања које представља злостављање.

Запослени је дужан да се уздржи од понашања које представља злостављање и понашања које представља злоупотребу права на заштиту од злостављања.

Запослени који врши злостављање, као и запослени који злоупотреби право на заштиту од злостављања, одговоран је за непоштовање радне дисциплине, односно повреду радне дужности.

Злоупотребу права на заштиту од злостављања, у смислу овог закона, чини запослени који је свестан или је морао бити свестан да не постоје основани разлози за покретање поступка за заштиту од злостављања, а покрене или иницира покретање тог поступка са циљем да за себе или другог прибави материјалну или нематеријалну корист или да нанесе штету другом лицу.

Запослени који сазна за понашање за које оправдано верује да представља злостављање има право да иницира покретање поступка за заштиту од злостављања обавештавањем лица овлашћеног за подношење захтева за покретање тог поступка, у складу са овим законом.

Поступак заштите од злостављања код послодавца

**Члан 40**

Поступак заштите од злостављања код послодавца обухвата поступак посредовања и поступак утврђивања одговорности запосленог у складу са Законом о спречавању злостављања на раду („Сл гласник РС“ бр. 36/2010).

# ПОНАШАЊЕ УЧЕНИКА

**Члан 41**

Ученик је обавезан да поштује школска правила и одредбе о кућном реду којима се уређује: време доласка ученика у школу, трајање наставних часова и одмора, распоред звоњења, дужност редара и дежурног ученика, радно време секретаријата школе, време рада библиотеке, изглед ученика, одсуствовање ученика са часова, обавезе ученика које проистичу из задатака у вези са извршавањем прописа у области заштите на раду, противпожарне заштите, обезбеђења имовине, пријема и кретања странаца и других лица у школи, као и остале одредбе које обезбеђују нормалне услове за рад и дисциплину у школи.

## Општа правила

**Члан 42**

* Ученици су обавезни да редовно похађају наставу и редовно извршавају све обавезе утврђене Годишњим планом рада школе.
* У школу се долази на време, без кашњења.
* Изостанке са часова ученик или родитељ дужни су да оправдају у  року од највише 8 дана, у супротном ће бити третирани као неоправдани изостанци.
* Строго је забрањено и кажњиво доношење у школу оруђа и оружја којима се могу повредити други.
* Строго је забрањено доношење и конзумирање алкохола, цигарета и дроге у објекту и дворишту школе.
* Забрањено је и кажњиво бацање петарди у објекту и дворишту школе.
* Кажњиво је свако физичко и психичко малтретирање и изазивање туча, као и учествовање у њима.
* Ученици су дужни да испољавају међусобно поштовање као и поштовање наставника, радника школе и одраслих.
* Обавезно је поштовање ученика других нација и вероисповести.
* Забрањено је вређање и омаловажавање ученика на основу материјалног и социјалног статуса.
* Старији ученици требало би да штите млађе ученике и да се међусобно поштују.
* Најстроже је забрањено отимање новца и осталих ствари од ученика.
* Кажњиво је дописивање оцена и других података у дневник, као и у ђачку књижицу.
* Строго је забрањено и кажњиво уништавање школске имовине, писање по зидовима, шкрабање по столовима и столицама и слично.
* **У школској згради је ученицима забрањена употреба мобилног телефона.**
* Ученик представља школу и када није у њеним просторијама и треба да зна да његово понашање повећава или смањује углед школе.
* У школу се долази чист, очешљан и у гардероби која је примерена узрасту и ситуацији. Строго је забрањено у школу долазити у мини-сукњама, мајицама на бретеле, шорцевима, папучама и јапанкама.
* У школу је забрањено долазити нашминкан, може се користити само сјај за усне.
* Потребно је да се књиге враћају у школску библиотеку у датом року и у стању у каквом су и узете.
* Ученицима је забрањено да пуше у просторијама школе и у простору који се у смислу закона не сматра затвореним јавним простором, а који је функционални део простора у коме се обавља делатност образовања и васпитања укључујући и дворишни простор (ходници, предворја, заједничке просторије, тоалети, чекаонице, помоћни објекти, магацини, и друго).

## Правила понашања на основу предлога наших ученика

**Члан 43**

* Не сме се тући.
* Нема трчања по ходнику и учионици а нарочито на степеништу.
* Нема тапкања.
* Не каснити на часове.
* Не шетати по ходницима за време часова.
* На часу се не сме гађати папирићима.
* Забрањено је спавати на часу.
* Нема викања нити свађе на часу.
* Нема упадања у реч наставнику, нити приче док наставник предаје.
* Чувати имовину школе.
* Да се не пише по зидовима.
* Не уништавати клупе, не лепити жваке по клупама, нити писати по њима.
* Не цепати дечје радове на паноима, нити писати по истим.
* Не скакати по столовима и клупама, не седети на радијаторима.
* Не играти се лоптом у учионици, осим у учионици за физичко васпитање.
* Нема бацања смећа по школи и школском дворишту, осим у корпе за отпатке.
* Забрањено је причати ружне речи.
* Забрањено је долазити у школу неуредан.
* Требало би се са свима дружити и играти.
* Поштовати наставнике и другаре.
* Мирно решавати несугласице.
* Пазити на своје и туђе ствари.
* Да редовно радимо домаћи.

## Правила везана за наставу

**Члан 44**

* Ученик има обавезу да редовно посећује наставу.
  + Неприхватљиво је причање и ометање током наставе.
  + Час није намењен конзумирању хране и пића, за то је предвиђен одмор.
  + Забрањено је коришћење мобилних телефона и МП3, 4 плејера у току часа, уколико ученик користи неки од наведених уређаја наставник има право да му исти одузме, однесе код директора или секретара, где ће бити све док родитељ не дође по привремено одузету имовину.
  + Кажњиво је преписивање контролних и писмених задатака, као и свако друго понашање којима се може наудити осталим ученицима.
  + На часу треба пристојно да се седи, а не да се клати на столици, лежи на клупи и сл.
  + Ученици који имају недовољне оцене требало би да долазе на допунску наставу, ради сопствене добробити.
  + Није пожељно избегавати часове физичког васпитања, нити измишљати оправдања да се физичко не ради.

**Реализација настаев физичког и здравственог васпитања**

**Члан 45**

**На ча­со­ви­ма фи­зич­ког и здравственог васпитања:**

На путу од учионце, дворишта или другог места до сале или другог предвиђеног простора за извођење наставе и других облика рада у физичком и здравственом васпитању, ученици се понашају у у складу са „кућним редом“ школе, односно правилима понашања у школи .

Ученици чекају наставника на унапред договореном месту и не могу да улазе у просторије за пресвлачење и вежбање без дозволе натавника.

Редар пре почетка часа, дужан је да преконтролише свлачионице/ простор за пресвлачење и уколико примети енетуална оштећења у просторији ( на инвентару, здивовима свлачионица, прозорима, купатилима и санитаријама) пријави наставнику физичког васпитања.

Наставник је дужан да сваку штету пријави директору школе који предузима прописане мере и активности да би се осигурала надокнада штете али и поступало у складу са прописима у односу на онога ко је начинио штету (теже и лакше повреде обавеза ученика, оштећења од стране трећег лица идр.).

Пре почетка часа све ствари од вредности (новац, мобилни телефон, накит, сат и др.) ученици могу да оставе на чување код ученика који не вежбају на месту у сали/учионици за физичко и здравствено васпитање предвиђеном за одлагање таквих ствари или у договору са наставником у његов кабинет ако такав кабинет постоји. Уколико не учини као што је наведено ученик сам сноси одговорност за изгубљене односно оштећене ствари. Обавештење о одговорности за ствари од вредности треба да стоји у близини сале/ учионице за физичко и здравствено васпитање, ученике обавештава наставник физичког васпитања и одељењски старешина, а родитељи о томе треба да буду обавештени од стране одељењског старешине на родитељском састанку.

Свако уништено или изгубљено наставно средство од стране ученика надокнадиће родитељ или други законски заступник у складу са Законом о основама система образовања и васпитања.

На крају часа наставник и ученици су дужни да справе и реквизите заједнички уредно одложе на за то предвиђено место (справарница, део сале, дворишта и др.). Из безбедносних разлога (могућност повређивања) ученици не смеју без дазора наставника да улазе у справарницу и рукују реквизитима.

**Оперема ученика и наставника**

Из безбедносних, здравствено-хигијенских разлога и дидактичко-методичких захева наставе и учења одговарајућа опрема за вежбање је неопходна за наставника и за ученика.

Опрема за наставника подразумева: тренерку, мајицу, спортске чарапе и чисте патике. С обзриом на кодекс понашања наставник физичког васпитања не сме да носи шортс и мајицу без рукава.

Опрема за ученике-дечаке подразумева: шортс или тренерку, мајицу (кратак рукав или на бретеле) или дуксерицу, спортске чарапе и чисте патике.

Опрема за ученице-девојчице подразумева: шортс, тренерку или памучне хеланке, мајицу (кратак рукав) или дуксерицу, спортске чарапе и чисте патике.

Како не би дошло до евентуалних повреда дуга коса треба да буде везана у реп или подигнута, а из истих разлоганије дозвољено ношење накита укључујући и ручни сат.

Ученице су обавезне да имају и уредно исчене нокте, који нису надограђени.

Папуче, јапанке, сандале нсиу дозвољене наставницима и ученицима на часу .

Сви ученициц (и који раде као и који из оправданих разлога не раде на часу) могу да буду у сали искључиво у чистим патикама због очувања хигијенско-здравстених услова.

Контролу опреме врши наставник самостално или у сарадњи са редаром.

Ученик који нема одговрајућу опрему је дужан да присуствује часу на месту предвиђеном за ученике који не раде.

**Улаз ученика и наставника у просторије за преслачење (свлачионице)**

Приликом припремања за час-пресвлачења ученици и ученице се пресвлаче у посебним просторијама/свлачионицама.

Личне ствари ученика у свлачионицама треба да буду уредно сложене, у циљу одржавања личне хигијене, као и хигијене простора.

Наставник може да уђе у свлачионицу ученика уз претходно куцање и најаву.

Наставник може да уђе у свлачионицу ученика без претходне најаве у случају сумње или постојања опасности и процени ризика по безбедност и здравље.

Специфичне ситуације се решавају у складу са околностима, условима и ресурсвима у складу са Упутством.

**Улазак ученика у простор за вежбање и понашање на часу**

Након пресвлачења, ученици се уз претходни договор са наставником крећу ка простору за вежбање, где морају бити на договореном месту, у одговарајућој опреми за вежбање спремни за почетак часа.

У циљу опште безбедности није дозвољено:

* + коришћење реквизита без дозволе и присуства наставника током боравка у фискултурној сали/ учионици за физичко и здравствено васпитање или другом простору за време трајања часа физичког васпитања;
  + улазак или удаљавање из сале без дозволе наставника;
  + боравак у свлачионицама ученика који не учествују у практичном раду на раду;
  + уношење и конзумирање хране и пића, осим воде у пластичним боцама са затварачем,
  + уношење и коришћење мобилних телефона. Изузетно, мобилни телефони, таблети, камере и др. се могу користити само уз сагласност и контролу наставника, искључиво у сврху приказа мултимедијалних садржаја из области физичког васпитања, спорта и здравља у циљу реализације програмских садржаја што се мора видети у оперативном плану и припреми наставника за час.

Комуникација између наставника и ученика, као и између самих ученика заснива се на узајамном поштовањау и уважавању личности.

**Поступање наставника у специфичним ситуацијама карактеристичним за наставу физичког и здравственог васпитања**

У настави физичког васпитања комиуникација се од стране наставника осим кроз вербалну комуникацију изражава **демонстрацијом и помагањем**-чувањем ученика приликом извођења вежби, као и повременом употребом пиштаљке, дакле кроз неопходност физичког контакта.

Физички контакт, односно додир неопходан је у реализацији наставних садржаја који су заступљени у наставним темама Спортска гимнастика и Плес и ритмика, а може бити потребан и у другим областима/темама предвиђених планом наставе и учења у обучавању и/или извођењу било ког елемента технике и тактике у било којој спортској грани или дисциплини.

Ово су честе и деликатне ситуације које захтевају реаговање уз посебан опрез да се не наруши физички интегритет ученика. Неопходан контакт између наставника и ученика дешава се и у случају повреде ученика на часу и у школи.

**Најчешћи контакти између наставника и ученика:**

**Чување и помагање** су активности наставника које се изводе јасно одређеним и прецизираним методским поступком. Тиме се првенствено врши обезбеђивање вежбача.

**Чување је** поступак којим се наставник у сваком тренутку током извођења вежбе, налази у непосредној близини ученика и чува их од евентуалне, могуће повреде**.**

**Помагање, односно асистенција** је активност наставника којом у правом тренутку, на исправан методски начин помаже ученику приликом извођења вежби. Састоји се од кратког, лаганог додира у одређеном критичном тренутку извођења вежби, када је потребно да се надокнади недостатак снаге, замаха вежбача и кретња усмери у правом смеру. Посебно се наглашава обавеза да се асистенција обавља искључиво у складу са методиком (начином, тачком/местом на телу које се додирује).

Да би се на ефикасан и квалитетан начин оставрили различити наставни садржаји примењује се метода **демонстрације**. То може да чини само наставник или у ченик који је одређену вежбу или елемент најбоље савладао. Демонстрација је праћена и детаљним објашњењем од стране наставника.

Приликом демонстрације може доћи до контакта када се приказују одређени тактичко-технички елементи (не пр. „чување“ противниког играча) у спортским играма. Неопходно је да овај контакт од стране наставника буде кратак и правовремен у складу са дидактичко-методичким принципима обучавања спортске и елементарне игре.

Наставна тема Плес (народна кола и друштвени плесови) остварује се методом демонстрације, а контакт између ученика (мешовити парови) реализује се у складу са дидактичко-методичким принципима плеса односно игре уз контролу настанвика.

Приликом демонстрације друштвених плесова (валцер, ча-ча-ча и др.) наставник одвојено демонстрира кораке за ученице и ученике по групама.

Уколико ученик, односно ученица није у могућности да уради неку вежбу наставник не сме прећи границе прописане асистенције (подиже, додирује за делове тела који нису у директној вези са извођењем вежбе), како би омогућио да се вежба изведе.

**Активности у природи**

Из фонда радних дана, предвиђених заједничким планом и планом наставе и учења за предмет Физичко и здравствено васпитање, школа организује активности у природи:

С обзриом на компетенције и безбедност ученика, активности у природи у прво циклусу заједнио планирају и реализују Стручна већа наставника разредне наставе и наставника физичког и здравственог васпитања. У другом циклусу и средњем образовању и васпитању ове активности планирају и реализују Стручна већа наставника физичког васпитања.

**Крос**

У зависности од места одржавања школског кроса неопходно је обезбедити стазу на више мета од стране наставника физичког васпитања и других наставника у школи како би дошли до правовремене реакције у случају повреде или пада ученика. Уколико се крос одржава у околини школе (парк, спортски терен, трим стаза и др.) неопходно је водити рачуна да наставници који обезбеђују стазу истовремено упућују ученике на правац кретања према циљу. Препорука је да сваки ученик понесе флашицу воде које ће га чекати на циљу.

Родитељи су дужни да писаним путем упознају наставника са евентуалним хроничним здравственим проблемима код ученика, који могу да га доведу у здравствени ризик током извођења кроса.

Школа обавештава припаднике Полицијске станице, преко школског полицајца и представнике Дома здравља у циљу повећане безбедности свих учесника кроса.

**Псотупак наставника, ученика и школе у случају повреде ученика на часу и другим организационим облицима рада**

Током реализације програма наставе и учења физиког и здравственог васпитања може доћи до различитих врста и тежина повреда.

Оне могу настати као последица дуела у спортским играма, падова у току игре и вежбања, клиазања и проклизавања; могу настати током различитих врста вежбања за развој физичких способности у складу са програмом (преношење-ношење предмета и реквизита, подизање терета, спремањ сале).

У зависности од врске повреде настаник је с обзиром на компетенције, дужан да пружи одговарајујућу прву помоћ ученику и одмах о томе обавести одељењског старешину, односно запосленог који одмах обавештава родитеље ученика.

Уколико повреда захтева лекарско збрињавање, наставник или одељењски старешина, односно други запослени дужан је да обавести родитеља ученика и школа мора без одлагања да позове надлежну хитну помоћ.

У кабинету наставника физичког васпитања мора постојати ормарић за прву помоћ, који мора бити попуњен у складу са Правилником о начину пружања прве помоћи, врсти средстава и опреме који морају бити обезбеђени на радном месту, начину и роковима оспособљавања запослених за пружање прве помоћи („Сл. гласник РС“ бр. 109/16). Директори школе су у обавези да орагнизују обуку за све запослене на којој ће бити оспообљени за пружање прве помоћи, у складу са наведеним Правилником .

## Правила понашања за време одмора

**Члан 46**

* + У школу треба улазити у реду и без гурања.
  + Строго је забрањено трчање по ходницима и степеништу.
  + Забрањено је отимање ужине и бацање по ходнику и дворишту школе.
  + Школски WC треба да служи својој намени, а не за окупљање ученика.
  + Треба избегавати излазак на двориште за време малог одмора.

## Понашање ученика за време извођења екскурзија, излета, наставе у природи

**Члан 47**

Ученици увек треба да се понашају културно и пристојно.

То подразумева:

* говорити културним тоном (без вике);
* културно се обраћати ученицима, наставницима, непознатим људима, возачу аутобуса (без псовки и увреда);
* не бацати отпатке по аутобусу (бацати их у кесу, корпу ...);
* не уништавати културно-историјске знаменитости;
* бити прикладно одевен;
* не изазивати тучу и не учествовати у тучи;
* не напуштати групу без одобрења одељењског старешине или вође пута.

Строго је забрањено пушење, употреба алкохолних пића и наркотичких средстава као и да носи оружје, оруђе и друга средства којима се могу нанети озледе или угрозити живот других лица, нанети штета школској и личној имовини других лица.

## Понашање ученика за време матурске вечери

**Члан 48**

Од ученика се захтева пристојно понашање (без агресивног рушилачког понашањa, ломљења, туче исл.) за време прославе матурске вечери као и поштовање других ученика, запослених и других лица.

Строго је забрањено пушење, употреба алкохолних пића и наркотичких средстава.

## Одсуство ученика са наставе

**Члан 49**

Одсуство ученика са наставе је оправдано у следећим случајевима:

* због болести,
* учествовања на такмичењу, уз пријављивање од стране предметног наставника одељењском старешини;
* породични важни догађаји (слава, смрт члана уже породице), у трајању од једног дана,
* кашњење на час до 5 минута уз објашњење ученика, које цени наставник, и додатно оправдање родитеља или предметног наставника одељенском старешини;
* због задужења по налогу предметног наставника уз сагласност одељењског старешине или по налогу одељењског старешине.

**Члан 50**

Родитељ, односно други законски заступник детета одговоран је:

1) за упис детета у школу;

2) за редовно похађање наставе;

3) за редовно похађање припремне наставе;

4) да одмах, а најкасније у року од 48 сати од момента наступања спречености ученика да присуствује настави о томе обавести школу;

5) да правда изостанке ученика, најкасније у року од осам дана од дана престанка спречености ученика да присуствује настави одговарајућом лекарском или другом релевантном документацијом;

**Члан 51**

Изостанке са наставе до три дана ученику, на основу личног разговора са одељењским старешином, правда родитељ, односно законски заступник ученика, а преко три дана –лекар дома здравља, путем лекарске потврде, односно уверења.

Изузетно, изостанке са наставе преко три дана може правдати родитељ путем писане изјаве у којој ће навести разлог одсуствовања детета, с тим да је дискреционо право одељењског старешине да изостанке оправда на овај начин.

**Члан 52**

Школа је дужна да обавести родитеља, односно другог законског заступника и јединицу локалне самоуправе о детету које није уписано у први разред, најкасније 15 дана пре почетка школске године.

Школа је дужна да обавести родитеља, односно другог законског заступника о ученику који нередовно похађа или је престао да похађа наставу, најкасније два дана од дана престанка похађања наставе.

Ако родитељ, односно други законски заступник по пријему обавештења из претходног става овога члана не обезбеди да у року од три дана ученик настави редовно да похађа наставу, школа одмах обавештава јединицу локалне самоуправе и надлежну установу социјалне заштите.

## Улаз и излаз ученика из Школе

**Члан 53**

Ради уласка у школу и изласка из школе одређују се посебни улази, односно излази за ученике школе.

Ученици улазе и излазе на врата из школског дворишта.

## Распоред смена и звоњења

**Члан 54**

|  |  |  |  |  |  |
| --- | --- | --- | --- | --- | --- |
| **Матична школа** | | | | | |
| **Прва смена - млађи разреди** | | | **Прва смена - старији разреди** | | |
| **Час** | **Време трајања часа** | **Време трајања одмора** | **Час** | **Време трајања часа** | **Време трајања одмора** |
| **1.** | 07.30 – 08.15 | 5 минута | **1.** | 07.10 – 07.55 | 5 минута |
| **2.** | 08.20 – 09.05 | 20 минута | **2.** | 08.00 – 08.45 | 15 минута |
| **3.** | 09.25 – 10.10 | 5 минута | **3.** | 09.00 – 09.45 | 5 минута |
| **4.** | 10.15 – 11.00 | 5 минута | **4.** | 09.50 – 10.35 | 5 минута |
| **5.** | 11.05 – 11.50 | 5 минута | **5.** | 10.40 – 11.25 | 5 минута |
| **6.** | 11.55 – 12.40 | 5 минута | **6.** | 11.30 – 12.15 | 5 минута |
| **7.** |  |  | **7.** | 12.20 – 13.05 |  |
| **Друга смена - млађи разреди** | | | **Друга смена - старији разреди** | | |
| **Час** | **Време трајања часа** | **Време трајања одмора** | **Час** | **Време трајања часа** | **Време трајања одмора** |
| **1.** | 12.30 – 13.15 | 5 минута | **1.** | 12.00 – 12.45 | 5 минута |
| **2.** | 13.20 – 14.05 | 20 минута | **2.** | 12.50 – 13.35 | 15 минута |
| **3.** | 14.25 – 15.10 | 5 минута | **3.** | 13.50 – 14.35 | 5 минута |
| **4.** | 15.15 – 16.00 | 5 минута | **4.** | 14.40 – 15.25 | 5 минута |
| **5.** | 16.05 – 16.50 | 5 минута | **5.** | 15.30 – 16.15 | 5 минута |
| **6.** |  |  | **6.** | 16.20 – 17.05 | 5 минута |
| **7.** |  |  | **7.** | 17.10 – 17.55 |  |
| **\*Напомена:** Промена смена се дешава месечно, а наставу, током септембра, у преподневној смени похађају ученици старијих разреда, а ученици млађих разреда, наставу похађају после подне(школска 2020/2021.година). У наредним школским годинама промема смена и распоред разреда и одељења по сменама биће дефинисани годишњим планом рада школе. | | | | | |
| **ИО Узвеће** | | | | | |
| **Прва смена** | | | **Друга смена** | | |
| **Час** | **Време трајања часа** | **Време трајања одмора** | **Час** | **Време трајања часа** | **Време трајања одмора** |
| **1.** | 07.30 – 08.15 | 5 минута | **1.** | 12.00 – 12.45 | 5 минута |
| **2.** | 08.20 – 09.05 | 20 минута | **2.** | 12.50 – 13.35 | 20 минута |
| **3.** | 09.25 – 10.10 | 5 минута | **3.** | 13.55 – 14.40 | 5 минута |
| **4.** | 10.15 – 11.00 | 5 минута | **4.** | 14.45 – 15.30 | 5 минута |
| **5.** | 11.05 – 11.50 |  | **5.** | 15.35 – 16.20 |  |
| **\*Напомена:** Промена смена се дешава месечно, а наставу, током септембра, у преподневној смени похађају ученици другог, трећег и четвртог разреда, а ученици првог разреда, наставу похађају после подне.(школска 2020/2021.година). У наредним школским годинама промема смена и распоред разреда и одељења по сменама биће дефинисани годишњим планом рада школе. | | | | | |
| **ИО Мачвански Метковић** | | | | | |
| **Прва смена** | | | **Друга смена** | | |
| **Час** | **Време трајања часа** | **Време трајања одмора** | **Час** | **Време трајања часа** | **Време трајања одмора** |
| **1.** | 07.30 – 08.15 | 5 минута | **1.** | 12.00 – 12.45 | 5 минута |
| **2.** | 08.20 – 09.05 | 20 минута | **2.** | 12.50 – 13.35 | 20 минута |
| **3.** | 09.25 – 10.10 | 5 минута | **3.** | 13.55 – 14.40 | 5 минута |
| **4.** | 10.15 – 11.00 | 5 минута | **4.** | 14.45 – 15.30 | 5 минута |
| **5.** | 11.05 – 11.50 |  | **5.** | 15.35 – 16.20 |  |
| **\*Напомена:** Промена смена се дешава месечно, а наставу, током септембра, у преподневној смени похађају ученици другог и трећег разреда, а ученици првог и четвртог разреда, наставу похађају после подне током првог полугодишта. А током другог полугодишта, у истој смени су ученици првог и трећег разреда и ученици другог и четвртог разреда(школска 2020/2021.година). У наредним школским годинама промема смена и распоред разреда и одељења по сменама биће дефинисани годишњим планом рада школе. | | | | | |

**Члан 55**

Почетак и завршетак часа, као и време уласка у школску зграду и учионице објављује се звоњењем, према горе утврђеном распореду.

Mали одмори трају по 5 минута а велики су после другог часа и износе 15 минута за ученике од 5. до 8. разреда а 20 минута за ученике од 1. до 4. разреда.

За време свих одмора, изузев одмора који траје 5 минута, ученици излазе из учионице и остају у ходнику или дворишту, зависно од временских прилика.

Ученици могу изаћи из зграде, односно дворишта, само за време трајања великог одмора.

За време одмора ученици су дужни да одржавају дисциплину, да чувају школску имовину и да воде рачуна о свом угледу и угледу школе.

**Члан 56**

По доласку у школу ученици улазе у своје учионице, седају на своја места и припремају се за почетак часа.

Ако се час не одржава у учионици већ у сали, кабинету и сл. ученици долазе испред просторије у којој ће се одржати час и тамо чекају наставника.

Доласком предметног наставника ученици могу ући у просторију и припремити се за почетак часа.

**Члан 57**

Ако ученик закасни на час не сме се задржавати у ходницима, дворишту, санитарним просторијама и другим деловима школске зграде, већ одмах улази у учионицу или другу просторију у којој се изводи настава његовог одељења.

После јављања наставнику и давања обавештења о разлогу кашњења, по одобрењу наставника ученик одлази на своје место, при чему не сме узнемиравати остале ученике, већ ће се одмах укључити у праћење наставе, а уколико му је потребно објашњење у вези са наставом, обратиће се наставнику.

**Члан 58**

По завршетку наставе ученици напуштају школску зграду и двориште.

Ученици приликом одласка из школе односе све своје ствари.

## Дужности редара

**Члан 59**

Одељењски старешина у свом одељењу одређује по два редара са списка ученика (прозивника) који дужност редара обављају у трајању од недељу дана.

Дужности редара су да:

* прегледа учионицу по доласку у школу;
* брише таблу;
* доноси наставна средства, учила и прибор по налогу предметног наставника, осим дневника;
* обавештава наставнике о одсуству ученика;
* чува личне предмете, књиге и прибор ученика;
* стара се о хигијени учионице и реду у учионици;
* пријављује свако оштећење имовине Школе, или личне имовине, а посебно да пре почетка наставе уочене недостатке пријави одељењском старешини, предметном наставнику или дежурном наставнику;
* обавља друге послове по налогу одељењског старешине или предметног наставника.

**Члан 60**

Ако наставник закасни и не дође на час 15 минута од почетка часа редар обавештава о томе директора школе, секретара или дежурног наставника.

До доласка наставника или његовог заменика, ученици остају у учионици и припремају се за час.

Ако наставник не дође, а замена се не може обезбедити, ученици остају у учионици и припремају се за наредни час. Дежурни ученици - редари су обавезни да воде рачуна о дисциплини.

До краја часа ученици не смеју напуштати своју учионицу.

## Дужности дежурних ученика

**Члан 61**

Дежурни ученици су дужни да:

* раније долазе у школу (петнаест минута пре почетка смене);
* све време контролишу улазак и излазак из школе;
* уредно воде књигу дежурства-уписују ко улази у школу, код кога иде и колико се задржава у школи;
* дочекују госте ( у посебним приликама) и родитеље и спроводе их тамо где су кренули;
* позивају наставника из зборнице и обавештавају га о посети која је њему намењена;
* одржавају ред у ходнику за време трајања часа;
* увек буду на месту дежурства, а у случају писмених задатака да траже замену од ученика из других одељења за тај час;
* помажу у раду дежурним наставницима, нарочито за време великог одмора;
* уписују све нерегуларне догађаје, инциденте и штете које уоче или које су им пријављене од стране редара;
* траже помоћ дежурних наставника, помоћно-техничког особља или стручних сарадника ако наиђу на проблем који не могу сами да реше;
* воде рачуна о паноима у ходнику и поправљају садржаје паноа;
* читају обавештења ученицима;
* звоне за почетак и крај часа и одмора ако електронско звоно није у функцији.

## Права ученика

**Члан 62**

Права ученика остварују се у складу са потврђеним међународним уговорима, Законом о основама система образовања и васпитања и другим законима.

Школа, односно запослени у Школи дужни су да обезбеде остваривање права детета и ученика, а нарочито право на:

1) квалитетан образовно-васпитни рад који обезбеђује остваривање принципа и циљева из чл. 7. и 8. Закона о основама система образовања и васпитања;

2) уважавање личности;

3) подршку за свестрани развој личности, подршку за посебно исказане таленте и њихову афирмацију;

4) заштиту од дискриминације, насиља, злостављања и занемаривања;

5) благовремену и потпуну информацију о питањима од значаја за образовање и васпитање;

6) информације о правима и обавезама;

7) учествовање у раду органа школе, у складу са овим и посебним законом;

8) слободу удруживања у различите групе, клубове и организовање ученичког парламента;

9) јавност и образложење оцене и подношење приговора на оцену и испит;

10) покретање иницијативе за преиспитивање одговорности учесника у образовно-васпитном процесу уколико права из става 2. тач. 1)–9) овог члана нису остварена;

11) заштиту и правично поступање установе према детету и ученику;

12) стипендију, кредит, смештај и исхрану у дому ученика, у складу са посебним законом;

13) друга права у области образовања и васпитања, у складу са законом.

Ученик, родитељ, односно други законски заступник детета и ученика може да поднесе писмену пријаву директору Школе у случају повреде права из става 2. овог члана или непримереног понашања запослених према детету и ученику, у складу са општим актом установе, у року од осам дана од дана сазнања о повреди права.

Запослени у установи дужан је да одмах по сазнању, а најкасније наредног радног дана, поднесе писмену пријаву директору да је учињена повреда права детета и ученика.

Директор је дужан да пријаву из ст. 3. и 4. овог члана размотри и да, уз консултацију са учеником и родитељем, односно другим законским заступником детета и ученика, као и запосленим одлучи и предузме одговарајуће мере, у року од осам дана од дана пријема пријаве.

## Обавезе ученика

**Члан 63**

У остваривању својих права ученик не сме да угрожава друге у остваривању права.

Ученик има обавезу да:

1) редовно похађа наставу и извршава школске обавезе;

2) поштује правила понашања у школи, одлуке директора и органа школе;

3) ради на усвајању знања, вештина и ставова утврђених школским програмом, прати сопствени напредак и извештава о томе наставнике и родитеље, односно друге законске заступнике;

4) не омета извођење наставе и не напушта час без претходног одобрења наставника;

5) поштује личност других ученика, наставника и осталих запослених у школи;

6) чува имовину школе и чистоћу и естетски изглед школских просторија;

7) стара се о очувању животне средине и понаша у складу са правилима еколошке етике.

## Одговорност ученика

**Члан 64**

Према ученику који врши повреду правила понашања у школи или не поштује одлуке директора и органа школе, неоправдано изостане са наставе пет часова, односно који својим понашањем угрожава друге у остваривању њихових права, школа ће уз учешће родитеља, односно другог законског заступника, **појачати васпитни рад** активностима:

* у оквиру одељењске заједнице,
* стручним радом одељењског старешине,
* педагога,
* посебних тимова,
* а када је то неопходно да сарађује са одговарајућим установама социјалне, односно здравствене заштите са циљем дефинисања и пружања подршке ученику у вези са променом његовог понашања.

Ученик који прекрши правила понашања школе може да одговара за лакшу повреду обавезе утврђену Статутом Школе, а за тежу повреду обавезе, уколико учестало чини лакше повреде обавеза у току школске године, под условом да су предузете неопходне мере из става 1. овог члана ради корекције понашања ученика.

## Односи међу ученицима

**Члан 65**

Односи међу ученицима заснивају се на међусобној сарадњи и помоћи, другарству, пријатељству, уважавању и поштовању личности и пристојном опхођењу.

Међусобне неспоразуме и сукобе ученици решавају у оквиру одељенске заједнице, уз посредовање одељењског старешине, педагога или дежурног наставника.

Ученик је дужан да поштује личност других ученика, наставника и осталих запослених у школи и пристојно се понаша према њима.

Међусобне неспоразуме и сукобе ученика и наставника решава директор школе у сарадњи са педагогом.

Ученик који се понаша непримерено, грубо, агресивно и некултурно према другим ученицима, запосленима и трећим лицима, дисциплински одговара за своје понашање, у складу са одредбама Закона, Статута школе и правилника који регулише дисциплинску одговорност ученика.

Старији и физички јачи ученици треба да се односе према млађим, слабијим, болешљивим и ученицима - деци без родитељског старања на начин да им помогну да ублаже њихово такво стање.

Ако сматра да му је неко право ускраћено, ученик може затражити заштиту тог права од директора, као и помоћ одељенског старешине и педагога.

Када је ученику у Школи нанета повреда или учињена материјална штета, има право да то пријави дежурном наставнику, одељењском старешини, предметном наставнику, или педагогу, секретару или директору, ради предузимања одговарајућих мера и накнаде штете.

## Лични изглед ученика

**Члан 66**

Ученици су дужни да у школу долазе уредни, у пристојној одећи, са пристојним фризурама, без шминке.

Строго је забрањено долазити у мини-сукњама, мајицама на бретеле, шорцевима, папучама и јапанкама.

## ПРАВА И ОБАВЕЗЕ У ВЕЗИ СА ЗАШТИТОМ НА РАДУ

**Члан 67**

Ученик, у вези са заштитом на раду, има права и обавезе:

* да буде упознат са опасностима на раду,
* да се служи личним заштитним средствима и опремом за одговарајуће послове, наменски их користи и правилно рукује њима, и одржава их у исправном стању,
* да са потребном пажњом обавља послове ради обезбеђења свог и живота и здравља и других ученика и запослених,
* да пријави свој здравствени недостатак или болест која се не може установити обичним прегледом, а може имати утицаја на његову безбедност или безбедност других,
* да одмах обавести одговорно лице о кваровима које је проузроковао или их је приметио, а који би могли да угрозе безбедност ученика и запослених,
* да одбије извођење наставе ако му прети непосредна опасност по живот или здравље због тога што нису спроведене одговарајуће мере - све док се ти недостаци не отклоне.

## УЧЕШЋЕ УЧЕНИКА И ЗАПОСЛЕНИХ У ПРОТИВПОЖАРНОЈ ЗАШТИТИ

**Члан 68**

Ради очувања живота ученика и запослених и очувања имовине школе, ученици и запослени се оспособљавају за руковање уређајима, опремом и другим средствима намењеним гашењу пожара и спасавању људи и имовине.

**Члан 69**

Оспособљавање ученика и запослених спроводи школа уз сарадњу и стручну помоћ ватрогасних организација.

**Члан 70**

Ученици и запослени обавезни су да спроводе прописане противпожарне мере, као што су:

* упознавање са опасностима од пожара и стално спровођење мере за заштиту од пожара,
* најхитније обавештавање о пожару задуженог за послове противпожарне заштите и учествовање у гашењу пожара.

# ЗАБРАНА ПУШЕЊА, УНОШЕЊА ЕКСПЛОЗИВНОГ МАТЕРИЈАЛА И ОПАСНИХ ПРЕДМЕТА

## Забрана пушења

**Члан 71**

У Школи је забрањено пушење, као и у сваком простору који је са њом повезан и који јој припада, као што су ходници, предворја, заједничке просторије, тоалети, чекаонице, помоћни објекти, магацини, и друго. Школа не може да има посебну просторију за пушење, а пушење је забрањено и у простору који се у смислу закона не сматра затвореним јавним простором, а који је функционални део простора у коме се обавља делатност образовања и васпитања укључујући и дворишни простор.

Начин спровођења забране пушења

**Члан 72**

У Школи не сме бити пепељара и опушака.

Школа је дужна да има одговорно лице које ће контролисати забрану пушења у простору у коме је забрањено пушење, а одговорно лице може писмено да задужи једно или више запослених лица да у његово име и за његов рачун контролишу забрану пушења - лице задужено за контролу забране пушења. Ако се у простору у коме је пушење забрањено делатност обавља организовањем сменског рада, одговорно лице дужно је да писмено задужи једно или више запослених лица да контролишу забрану пушења у свакој смени.

Одговорно лице дужно је да:

• на свим улазним вратима сваког затвореног радног и јавног простора (на пример улази, ходници, холови, зборнице) истакне знак забране пушења;

• на једном или више видних места у простору у коме је забрањено пушење истакне своје име, односно име лица које је задужио да у његово име контролише забрану пушења, са подацима где се то лице налази и његовим телефонским бројем.

Одговорно лице одговорно је ако се у простору у коме је пушење забрањено затекне лице које пуши.

Та лица одређује директор школе сваке шкослке године.

Лице за контролу забране пушења

**Члан 73**

Лице задужено за контролу забране пушења дужно је да:

• надгледа и контролише забрану пушења,

• усмено наложи прекршиоцу забране пушења да престане са пушењем у простору за који је то лице задужено, као и да предузме мере да се из тог простора удаљи лице које и после усменог налога не престане са пушењем. Изузетак - лице задужено за контролу забране пушења није дужно да предузме мере да се из простора у коме је пушење забрањено удаљи лице које и после усменог налога не престане с пушењем ако би се тиме ускратило остваривање законом утврђених права тог лица (за ученике право на образовање, за запослене обављање радних дужности)

• да одмах сачини извештај о повреди забране пушења и достави га одговорном лицу. Извештаји се чувају најмање 12 месеци.

**Члан 74**

Забрањено је у школску зграду и двориште уношење експлозивног материјала, оружја, кама, бодежа, као и других опасних предмета.

# ОБЕЗБЕЂЕЊЕ ИМОВИНЕ ШКОЛЕ

**Члан 75**

Инвентарски предмети, наставна средства, учила, евиденција школе, као и регистратурски материјал, не смеју се износити из школе без одобрења директора.

Изношење радне одеће помоћног особља из круга школе дозвољено је само ради прања.

**Члан 76**

По завршетку радног времена сви печати, штамбиљим, вредносни папири, као и остали регистратурски материјал морају бити закључани и обезбеђени.

Нарочито се обезбеђују дневници рада и остала евиденција о ученицима и запосленима.

По завршетку рада касе, ормари, плакари, столови, све просторије и школска зграда, обавезно се закључавају.

**Члан 77**

Родитељи ученика наше школе и деце која похађају припремни предшколски програм и полудневни боравак ПУ „Слава Ковић“ , Богатић-групе у Глушцима улазе на улаз за ученике, односно улаз из школског дворишта.

Родитеље, представнике других организација као и друга лица која долазе у школу по личном или службеном послу, дежурни ученик поздравља, уписује у књигу дежурства и упућује, односно одводи у одговарајућу службу школе.

По завршетку посете дежурни прати странку до излаза из школске зграде.

**Члан 78**

Забрањен је боравак и кретање запослених у просторијама школе после радног времена, осим ако се ради о продуженом раду или ако је запослени дошао и остао да обави одређени посао, по претходном налогу, осносно одобрењу директора школе.

**Члан 79**

Групне посете школи дозвољене су само по одобрењу директора школе.

**Члан 80**

Ако ученичка организација жели да одржи после наставе састанак или да развија неку другу активност, треба да се обрати директору школе, ради добијања сагласности и обавештења дежурног наставника, односно дежурног ученика.

# РАДНО ВРЕМЕ РАДА ДИРЕКТОРА, СТРУЧНИХ САРАДНИКА, СЕКРЕТАРА, АДМИНИСТРАТИВНО-ФИНАНСИЈСКИХ РАДНИКА И ПОМОЋНО-ТЕХНИЧКИХ РАДНИКА

**Члан 81**

Радно време директора, стручних сарадника, секретара, административно –финансијских радника и помоћно-техничких радника се регулише одлуком директора у којој је садржан распоред, почетак, завршетак радног времена као и време коришћења паузе. Одлука се доноси на почетку календарске године и мења у складу са потребама.

Време рада секретаријата и библиотеке са ученицима

**Члан 82**

Секретар школе прима ученике сваког радног дана у времену од 11 до 12 часова.

Евентуални спорови између особља секретаријата и ученика пријављују се директору, који предузима неопходне мере ради окончања спора.

Дисциплински поступак покреће се уколико постоји правни основ (у Закону, општем акту установе) за покретање таквог поступка, како против ученика тако и против запосленог.

**Члан 83**

Библиотека школе ради са ученицима у складу са обавештењем које се истиче на вратима библиотеке.

# Обавештења

**Члан 84**

Обавештења ученицима школе дају се преко сајта школе, огласне табле , вибер група или свеске саопштења.

Средства оглашавања могу да користе и ученичке организације, односно ученички парламент у школи, уз претходни договор са директором школе.

# НАСТАВНИЦИ И ОСТАЛИ ЗАПОСЛЕНИ У ШКОЛИ

## Правила понашања наставника

**Члан 85**

* + Обавеза је наставника да држе часове  редовне, изборне, допунске, додатне, секције и слободне активности.
  + **Наставници не смеју да касне на часове.**
* Наставници су дужни да на време обавесте о изостајању са посла директора или секретара Школе, ради благовременог организовања замене; Сва­ко нео­прав­да­но из­о­ста­ја­ње или нео­ба­ве­шта­ва­ње ру­ко­во­ди­о­ца Шко­ле или секретара школе о из­о­ста­ја­њу с по­сла или за­ка­шње­њу, сма­тра­ће се по­вре­дом правила понашања;
  + Наставници морају редовно да дежурају на ходницима или дворишту Школе по распореду дежурства који утврди директор школе, како би се безбедност ученика подигла на виши ниво.
  + Наставници треба у школу да долазе уредни и чисти. Одевање треба да буде прикладно - не сме се долазити у кратким сукњама, кратким мајицама, мајицама на бретеле, прозирној одећи, нити у одећи са дубоким изрезом. У тренеркама могу да долазе само наставници физичког васпитања. Шминка не сме да буде нападна.
  + Наставницима је забрањено да користе мобилни телефон за време одржавања наставе и других облика рада, осим на екскурзијама.
  + Наставници морају да буду способни да одрже ред на часу, како би ученици могли да чују предавања и објашњења.
  + **Наставници не смеју да избацују ученике са часа**, уколико ученик омета наставу треба га послати код педагога или код директора школе и то у пратњи дежурног ученика.
  + Наставници треба предавања да прилагоде ученицима и да им објасне све што је нејасно.
* Наставници треба да поштују личност ученика и осталих запослених и не смеју да их вређају.
* Наставници су дужни се старају о спровођењу мера безбедности ученика и запослених;
* Наставници су дужни да користе инвентар и опрему Школе у службене сврхе;
* Наставници су дужни да прибаве одобрење директора Школе за изношење средстава за рад из Школе;
* Наставници не смеју да изражавају националну, верску, расну и полну нетрпељивост;
* Наставници су дужни да не дају и не подстичу на употребу алкохолна пића, наркотична средстава и друга опојна средства код ученика и да пријаве набављање и употребу алкохолних пића, наркотичких средстава и других опојних средстава код ученика ;
* Наставници не смеју да пуше у просторијама школе и у простору који се у смислу закона не сматра затвореним јавним простором, а који је функционални део простора у коме се обавља делатност образовања и васпитања укључујући и дворишни простор (ходници, предворја, заједничке просторије, тоалети, чекаонице, помоћни објекти, магацини, и друго);
* Наставнци не смеју да врше политичко организовање и деловање у просторијама Школе;
* Наставници су дужни да потпуно, благовремено и савесно воде евиденцију;
* Наставнк не сме да врши неовлашћену промену података у евиденцији, односно исправи коју издаје Школа брисањем, додавањем, прецртавањем или изостављањем података;
* Наставници су дужни да благовремено доставе планове рада и припреме за час;
* Наставници су дужни да учествују у семинарима по налогу директора;
* Наставници су дужни да чувају од уништења и оштећења, скривања и изношења евиденције, односно исправе Школе;
* Наставници су дужни да дају на увид резултате писмене провере знања ученицима, родитељима, односно старатељима;
* Наставници су дужни да приме и дају на увид евиденције лицу које врши надзор над радом Школе, родитељима, односно старатељима;
* **Наставници су дужни да присуствују седницама стручних органа**, а у случају изостанка оправдају исти;
* Наставници су дужни да савесно и благовремено извршавају налоге директора у току рада;
* Наставници су дужни да се уздрже од сваке радње којом спречава или онемогућава остваривање права ученика и другог запосленог;
* Наставници су дужни да доставе потврду о привременој спречености за рад у року од три дана од дана наступања спречености;
* **Наставници не смеју нудити ученицима куповину књига, литературе, часописа нити омогућавати лицима која немају писмено одобрење од стране директора промовисање и нуђење истих.**
* **Наставник чини тежу повреду радне обавезе уколико од ученика захтева да купи додатно наставно средство.**
* Посредовање наставника у продаји уџбеника уз надокнаду, није дозвољено и санкционише се у складу са законом.
* Наставнику је забрањено да прими сваку донацију, поклон или репрезентацију, учињену на непосредан или посредан начин, у било ком износу или облику ( донацијом, поклоном или репрезентацијом не сматра се представљање уџбеника у трајању од највише једног радног дана које мора бити реализовано у просторијама школе (уз претходно писмено одобрење директора), репрезентације мале вредности (оловке, календари, блокови за писање), као и бесплатни примерци уџбеника које издавач даје школи ради реализације избора уџбеника).

## Дужности дежурних наставника

**Члан 86**

**Дежурни наставник** дужан је да:

* дође на посао 15 минута пре почетка наставе у смени;
* придржава се распореда и врeмена дежурства;
* брине се о безбедности ученика за време одмора и одржава ред у школи;
* води уредно књигу дежурног наставника и у њу уписује промене које су од значаја за живот и рад Школе (потписује се и уписује време свог дежурства, уписује имена дежурних ученика, уписује одсутне наставнике и замене, уписује сва важна дешавања у школи и све инциденте и начињене штете);
* не задржава се у зборници, већ на месту свог дежурства;
* обезбеди за време дежурства несметано извођење наставе и стара се о понашању ученика у току свог дежурства;
* обавести директора или секретара Школе о недоласку наставника на наставу, ради обезбеђења замене одсутног наставника.

**ДЕЖУРНИ НАСТАВНИК ЈЕ ДУЖАН ДА СЕ СТРОГО ПРИДРЖАВА СВОЈИХ ДУЖНОСТИ НАВЕДЕНИХ У ОВОМ ЧЛАНУ.**

## Правила понашања осталих запослених у Школи

**Члан 87**

Остали запсолени у школи:

* дужни су да обављају послове у складу са актом о систематизацији радних места;
* дужни су да на време обавесте директора или секретара школе о изостајању са посла;
  + треба да поштују личност ученика и осталих запослених и не смеју да их вређају, нити да вичу на њих;
* спроводе мере безбедности у школи;
  + долазе на посао на време и долазе уредни и чисти. Одевање треба да буде прикладно - не сме се долазити у кратким сукњама, кратким мајицама, мајицама на бретеле, прозирној одећи, нити у одећи са дубоким изрезом. У тренеркама могу да долазе само наставници физичког васпитања. Шминка не сме да буде нападна;
  + не смеју да пуше у просторијама школе и у простору који се у смислу закона не сматра затвореним јавним простором, а који је функционални део простора у коме се обавља делатност образовања и васпитања укључујући и дворишни простор (ходници, предворја, заједничке просторије, тоалети, чекаонице, помоћни објекти, магацини, и друго).
  + не дају и не подстичу на употребу алкохолних пића, наркотичких средстава и других опојних средстава код ученика и да пријаве набављање и употребу алкохолних пића, наркотичких средстава и других опојних средстава код ученика ;
  + не смеју да врше политичко организовање и деловање у просторијама Школе;
* дужни да се уздрже од сваке радње којом спречава или онемогућава остваривање права ученика и другог запосленог,
* дужни да доставе потврду о привременој спречености за рад у року од три дана од дана наступања спречености.
* извршавају друге обавезе по налогу директора.

**Члан 88**

**Оде­љењ­ски ста­ре­ши­на** бри­не о укуп­ном жи­во­ту, ра­ду и успе­ху сво­јих уче­ни­ка, а на­ро­чи­то:

- обавештава ученике о правилима понашања у Школи,

- во­ди од­го­ва­ра­ју­ћу еви­ден­ци­ју о вас­пит­но-обра­зов­ном про­це­су као и усло­ви­ма жи­во­та и ра­да уче­ни­ка,

- во­ди уред­но раз­ред­ну књи­гу и бла­го­вре­ме­но пра­ти ре­а­ли­за­ци­ју рас­по­ре­да ча­со­ва у свом оде­ље­њу,

- на осно­ву ле­кар­ског оправ­да­ња или оправ­да­ња ро­ди­те­ља или законског заступника правда из­о­стан­ке уче­ни­ка,

- за из­о­ста­ја­ње са на­ста­ве уче­ни­ка ду­же од три да­на, пре­ко се­кре­та­ра Шко­ле оба­ве­шта­ва ро­ди­те­ље или законске заступнике, а пре­ма по­тре­би у са­рад­њи са пе­да­го­гом и се­кре­та­ром Шко­ле и дру­ге над­ле­жне ор­га­не,

- за вре­ме при­ред­би, ака­де­ми­ја, пре­да­ва­ња, при­ка­зи­ва­ња фил­мо­ва и дру­гих јав­них манифе­ста­ци­ја за уче­ни­ке у Шко­ли и ван Шко­ле бри­не о свом оде­ље­њу и по­ма­же у одр­жа­ва­њу ре­да и ди­сци­пли­не,

- во­ди по­сту­пак за утвр­ђи­ва­ње по­вре­да обавеза и учи­ње­них ште­та од стра­не уче­ни­ка,

- ста­ра се о одр­жа­ва­њу ре­да и без­бед­но­сти уче­ни­ка свог оде­ље­ња за вр­еме од­ви­ја­ња наста­ве и дру­гих об­ли­ка обра­зов­но - вас­пит­ног ра­да,

- са­ра­ђу­је са ро­ди­те­љи­ма уче­ни­ка пу­тем не­по­сред­них кон­та­ка­та и ро­ди­тељ­ских са­ста­на­ка на ко­ји­ма оба­ве­шта­ва ро­ди­те­љ/ законске заступнике о успе­ху уче­ни­ка, из­о­стан­ци­ма и по­на­ша­њу учен­и­ка.

**Члан 89**

Дужности запосленог на **помоћно-техничким пословима** су да:

* одржава чистоћу школских просторија, дворишта и спортских терена,
* не удаљава се са радног места без дозволе секретара школе,
* обавља своје послове у оквиру радног места,
* помаже дежурном наставнику у раду и у сарадњи са дежурним наставником предузима мере ради одржавања реда и мира у школи, безбедности ученика, запослених и имовине школе, водећи рачуна да не вичу на ученик**е** нити их избацују из просторија школе или им пак бране улазак у школу;
* свакодневно прегледају учионице, радионице и остале просторије у школи,
* утврђује стање објекта и опреме и о томе обавештава секретара школе,
* предузима све мере да се по завршетку рада обезбеде и закључају објекти школе, погасе светла, затворе прозори, проверава водоводне, грејне и друге инсталације.
* Запослени на **помоћно-техничким пословима** су у обавези да једном месечно одрже заједнички састанак.

# ПОНАШАЊЕ РОДИТЕЉА, ОДНОСНО ЗАКОНСКИХ ЗАСТУПНИКА УЧЕНИКА И ТРЕЋИХ ЛИЦА

**Члан 90**

* + Родитељ, односно други законски заступник детета је дужан да дете редовно шаље у школу и да благовремено и уредно правда изостанке детета.
  + Родитељ је дужан да прати понашање, учење и успех свог детета.
  + Сарадња са школом треба да буде континуирана, а не само пред крај полугодишта или школске године.
  + Родитељ треба да сарађује са одељењским старешином - треба да га благовремено обавести о изостанцима ученика и да га упозна са индивидуалним карактеристикама детета.
  + Родитељ треба да поштује личност наставника и осталих радника школе и да то пренесе на своје дете.
  + У контакту са наставницима родитељ треба да испољи поштовање и уважавање, физички или вербални напади су забрањени.
  + Родитељ је дужан да се придржава термина предвиђеног за индивидуалне разговоре, не може да  инсистира да га наставник прими у неком другом термину, осим у случају да се ради о нечем хитном и неодложном.
  + Родитељ треба да поштује налоге и предлоге дежурног наставника, као и Правила понашања школе.
  + Родитељ треба да поштује одлуке диретора школе и других органа школе као и опште акте које школа доноси.
  + Родитељ треба да сарађује са предметним наставницима.
  + Обавеза родитеља је да долази на родитељске састанке.
  + Било би пожељно да родитељи помажу школи у остваривању васпитног рада и планираних задатака, као и у настојањима да се побољшају услови рада школе.
  + Сва лица која нису радници, нити ученици школе у обавези су да се на вратима школе легитимишу или да покажу службени позив или другу исправу ради идентификације.
  + Родитељи, ни остала лица не могу се задржавати у ходницима школе, нити могу да ометају рад, већ се од стране дежурног лица упућују у просторију за пријем или одређену канцеларију. **Родитељи могу да доведу децу до улазних врата школе (улаз за ученике) и могу их сачекати испред улазних врата. Не могу водити децу до врата учионице и чекати их испред јер се тиме ствара непотребна гужва.**
* Ро­ди­те­љи, од­но­сно дру­ги за­кон­ски за­ступ­ни­ци уче­ни­ка и сва ли­ца ко­ја до­ла­зе у Шко­лу оба­ве­зни су да у Шко­лу до­ла­зе при­клад­но оде­ве­ни (ни­су до­зво­ље­не ма­ји­це и ха­љи­не без ру­ка­ва, па­пу­че, шорт­се­ви, крат­ке сук­ње и ха­љи­не, до­зво­ље­не су бер­му­де, сук­ње и ха­љи­не до из­над ко­ле­на);
  + Родитељи треба да се упознају са правилима понашања у школи и да мотивишу дете да правила прихвати.
  + Родитељима, од­но­сно дру­гим за­кон­ским за­ступ­ни­цима уче­ни­ка и лицима ко­ја до­ла­зе у Шко­лу је забрањено да пуше у просторијама школе и у простору који се у смислу закона не сматра затвореним јавним простором, а који је функционални део простора у коме се обавља делатност образовања и васпитања укључујући и дворишни простор (ходници, предворја, заједничке просторије, тоалети, чекаонице, помоћни објекти, магацини, и друго).

**Члан 91**

Школа не може да прикупља финансијска средства од ученика без сагласности његовог родитеља, односно старатеља.

**Члан 92**

Лице које није ученик, односно које није запослено у Школи, дужно је да приликом уласка у Школу обавести дежурног о свом имену и презимену и код кога се упутио.

Лица из става 1. овог члана не смеју се задржавати у ходницима и другим просторијама Школе нити ометати рад, већ се упућују од стране дежурног наставника у просторију за пријем трећих лица или у канцеларију.

Лице које није запослено у Школи може бити упућено код директора, секретара или педагога само уколико има заказано или уколико се директор, секретар или педагог сагласе са пријемом тог лица.

Директора, секретара или педагога о наиласку лица из става 3. овог члана обавештава дежурни наставник, дежурни ученик, радник за одржавање хигијене.

# ПРАВИЛА ПОНАШАЊА ТОКОМ ТРАЈАЊА ПАНДЕМИЈЕ COVID-19

## Упутство о мерама заштите здравља ученика и запослених за основне и средње школе

**Члан 93**

**1) Едукација о начинима и значају превенције COVID-19 у школској средини**

• предавања и дискусије о начинима и значају превенције COVID-19 у школској средини.

• Едукативни материјали и видео филмови о начинима и значају превенције COVID-19 биће поставити на сајт школе и на видљивим местима у просторијама школе.

**2) Мере смањења ризика уноса корона вируса у школску средину**

• Ученици, наставно и ненаставно школско особље не треба да долазе у школу уколико имају повишену телесну температуру и/или симптоме респираторне инфекције.

• Родитељи треба свако јутро да провере телесну температуру својој деци пред полазак у школу.

• Наставно и ненаставно школско особље да провере телесну температуру пред полазак у школу.

**3) Одржавање физичке дистанце**

• Одржавати физичку дистанцу са другим особама у школи од најмање 1,5 метара.

• Боравак у учионицама треба да буде највише 15 ученика/ца са обезбеђеним 4 м 2 по детету и по једно дете у свакој клупи.

• Едуковати ученике, наставнике, школско особље о значају одржавања физичке дистанце за спречавање ширења инфекције (пред почетак/на почетку школске године, час одељенског старешине искористити за едукацију ученика, као и одређене часове физичког и здравственог васпитања. Поставити видна обавештења/постере о одржавању физичке дистанце.

• Препоручује се да ученици не мењају учионице односно да се настава за један разред одвија у истој учионици.

• Потпуно обуставити све активности код којих је могуће појачано стварање аеросола (певање, викање, спорт, навијање), што би значило да се на часовима музичког не пева, нема проба школског хора, на физичком нема колективног спорта, а за индивидуалне спортове (гимнастика и сл.) треба проверити услове (величина просторије, могућност природне вентилације и сл).

• Наставу физичког васпитања организовати на отвореном када год је то могуће и реализацију наставног програма тако да се избегне блиски контакт односно одржи физичка дистанца од најмање два метра у свим правцима. Уколико се часови организују у учионици за физичко обезбедити наставни програм који ће омогућити одржавање физичке дистанце. Уколико учионица има два улаза искористити их за поделу ученика у групе у циљу смањења гужве. Пре и после сваког часа неопходно је дезинфиковати заједничке предмете (справе, лопте и сл.), очистити/опрати салу и проветрити је.

• Саветовати ученике да не стварају гужву већ да буду стрпљиви и сачекају свој ред према инструкцији наставника тако да се обезбеди 4 м 2 по ученику. Уколико је могуће, организовати наставу са мањим бројем ученика.

• У периоду непосредно пре и после наставе и између школских часова (мали и велики одмор) у школи и дворишту школе не стварати гужве.

• Особе које доводе децу у школу не улазе у школу већ децу прате до улаза у школску зграду или до капије школског дворишта где децу млађег узраста преузима дежурни учитељ/наставник и обавезно носе заштитну маску тако да покрива нос, уста и браду.

• Одржавање физичке дистанце међу ученицима неопходно је и током малих и великог одмора. Препоручује се да ученици проводе велики одмор на отвореном (у школском дворишту) кад год то временске прилике дозвољавају.

• Организовати коришћење тоалета тако да у тоалет улази онолико деце колико кабина има, а да се испред тоалета чека у реду са поштовањем физичке дистанце од најмање једног метра.

• Не спроводити прославе у објекту (приредбе), као ни организоване групне посете местима где се очекује окупљање већег броја особа, излете и др.

**4) Ношење маски**

• Школско наставно и ненаставно особље све време боравка у школи треба да носе маске.

• Ученици:

- Маску ученик треба да носи при уласку у школу па све до доласка до своје клупе.

- Маска се обавезно користи и приликом одговарања и сваког разговора.

- Маска се обавезно користи и приликом било којег кретања ван клупе, приликом одласка на одмор или тоалет.

- Препоручује се да ученици све време боравка у школи носе маску, али она се може одложити у периоду када ученик седи у својој клупи и слуша наставу.

Током боравка у школи могуће је да се користи било која маска (хируршка, епидемиолошка или платнена), али она треба да се користи на исправан начин тако да покрива нос и уста.

**5) Редовно прање руку**

• **Како?**Хигијенски исправном водом за пиће и сапуном у трајању од најмање 20 секунди или употребом дезинфекционог средства на бази 70% алкохола. Дезинфекција руку средствима на бази 70% алкохола не може заменити прање руку водом и сапуном уколико су руке видно запрљане. После 3 до 4 извршених дезинфекција руку обавезно опрати руке водом и сапуном. Демонстрацијом и постављањем постера, као подсетника о правилном прању руку, на свим местима где се руке перу.

• **Када?**Обавезно пре уласка у школу, пре јела, после одласка у тоалет, пре спремања хране, након обављања респираторне хигијене (истресање носа, кашљања у марамицу итд.), после игре (нпр. после великог одмора, после часа физичког васпитања) и мажења животиња, када су видно запрљане, након изласка из школе и увек када постоји потреба.

• **Где?**На свим улазима у школу и на излазу из фискултурне учионице поставити дезинфекциона средства на бази 70% алкохола (користити уз обавезни надзор наставника/дежурног наставника). На свим уређајима за прање руку поставити течни сапун (нпр. тоалети, учионице).

Едуковати ученике, наставнике, школско особље о значају редовног прања руку и о томе како се правилно одржава хигијена руку у циљу спречавања ширења инфекције као и да не додирују очи, нос и уста неопраним рукама (пред почетак/на почетку школске године, час одељенског старешине искористити за едукацију ученика).

**6)Редовно чишћење школске средине**

• **Како?**Механичко чишћење водом и сапуном или детерџентом, трљањем и стругањем, почев од чистијих ка прљавијим површинама, крећући од оних постављених више ка нижим, завршно са подом и коришћењем чистих крпа (различите за различите површине и просторије, нпр. посебна за WC шољу, лавабо, подове, клупе...) и свежих раствора средстава којима се чисти.

Поступак дезинфекције одређеног простора или установе (у овом случају школе) подразумева низ процедура у којима се употребљавају различите методе и дезинфекциона средства, а које обављају овлашћене установе и стручна и обучена лица онда када за то постоји оправдана потреба, те се за те потребе препоручује ангажовање овлашћених установа. ***Рутинска дезинфекција просторија школе се не препоручује.***

***Дезинфекција коју може да обави школско особље се односи само на дезинфекцију заједничких предмета који се често додирују***(школске клупе, столови у трпезарији, спортска опрема, кваке, ручке на прозорима, школски прибор - шестар, лењир) и то искључиво средствима на бази 70% алкохола и након механичког чишћења видљиво запрљаних површина.

Неконтролисана и некритичка употреба дезифицијенаса може довести до низа негативних ефеката по здравље деце, наставног и школског особља као што су: иритација коже и појава алергија, екцема и других промена на кожи, иритација слузокоже респираторних путева (носа, ждрела, плућа) и погоршање или појава астме, опструктивне болести плућа и др.

***Распрскавање дезифицијенса се не препоручује***, већ умакање и натапање тканине. При коришћењу дезинфекционих средстава водити рачуна о правилној примени према упутству произвођача по питању намене, концентрације, начина употребе и неопходног контактног времена. Препоручује се прављење хигијенског плана чишћења (ко чисти, када, на ком спрату, итд).

• **Када?**Обавити чишћење пре почетка рада школе и свакодневно, минимум два пута дневно (након завршетка преподневне и послеподневне смене).

• **Шта?**Простор, прибор и опрема у тоалетима, учионицама, зборницама, учионици за физичко васпитање и школским кухињама (подови, зидови, врата, и друге површине које користи већи број особа: школске клупе и столови, столице, школски прибор - шестар, лењир, кваке, прекидаче за светло, ручке ормарића, славине, WC шоље, водокотлићи, лавабои, спортска опрема и сав остали прибор).

Едуковати представнике локалних самоуправа, директоре школа, наставнике, школско особље и ученике о значају редовног чишћења и дезинфекције за спречавање ширења инфекције (пре почетка школске године ради обезбеђења довољних количина средстава за чишћење и дезинфекцију и како би се успоставиле процедуре за редовно чишћење и дезинфекцију; ученике едуковати на почетку школске године нпр. на часу одељенског старешине).

**7) Редовна набавка основног потрошног материјала**

• **Како?**Заједничким радом школе и заједнице (надлежне локалне самоуправе и родитеља) за добијање подршке за обезбеђивање основног потрошног материјала (кроз на пример оснивање родитељског одбора за санитарно- хигијенске услове). Транспарентном и искреном комуникацијом са ученицима и родитељима. За дугорочно обезбеђивање средстава за адекватно одржавање санитарно-хигијенских услова, размотрити навођење трошкова под посебном буџетском линијом у буџету школе.

• **Када?**Обезбедити дневну снабдевеност основним потрошним материјалом према обиму потрошње.

• **Шта?**Основно: сапун, тоалет папир, убруси за једнократно коришћење, кесе за канте за смеће, средства за чишћење, дезифицијенси и производи за чишћење (крпе, џогери).

• Едуковати представнике локалних самоуправа, директоре школа, наставнике, школско особље и ученике о значају редовног чишћења и дезинфекције за спречавање ширења инфекције (пре почетка школске године ради обезбеђења довољних количина средстава за чишћење и дезинфекцију и како би се успоставиле процедуре за редовно чишћење и дезинфекцију; ученике едуковати на почетку школске године нпр. на часу одељенског старешине).

**8)Редовна провера функционалности уређаја за снабдевање пијаћом водом, санитацијом и хигијеном**

• **Како?**Препоручује се састављање хигијенског плана са јасно одређеним активностима, специфичним улогама, задацима, распоредом и буџетом за дневно одржавање, чишћење и поправке, као и праћење његовог спровођења.

• **Када?**Најмање једном дневно извршити проверу уређаја за водоснабдевање, санитацију и хигијену. Више пута у току дана у зависности од броја особа присутних у школи проверити снабдевеност потрошним материјалом и допунити по потреби.

• **Шта?**Уређаји и инсталације за водоснабдевање, санитацију и хигијену (славине, лавабои, WC шоље, водокотлићи). Проверити њихову исправност и функционалност (нпр. присуство воде и сапуна и/или дезифицијенса на бази алкохола на сваком месту за прање или дезинфекцију руку, проходне WC шоље, исправни водокотлићи).

**1.Редовно проветравање свих просторија**

• **Како?** Искључиво природним путем (отварањем прозора), без употребе вештачке вентилације и климатизације централизованог затвореног типа.

• **Када и колико?** Обавезно за време сваког школског одмора и између смена. Уколико временски услови дозвољавају препоручује се држање отворених прозора и током трајања наставе.

Едуковати ученике, наставнике, школско особље о значају редовног проветравања просторија у циљу спречавања ширења инфекције (пред почетак/на почетку школске године, час одељенског старешине искористити за едукацију ученика).

**2.Редовно уклањање отпада**

• **Како?** Отпад одлагати у кесе у канте за смеће, по могућству са поклопцем и са педалом за ножно отварање како би се избегло додиривање површине канте. Кесе са отпадом завезати пре бацања у контејнер и даље третирати у складу са процедуром за управљање, уз прописане мере заштите. Обележити места за хигијенско одлагање употребљених маски и рукавица, након чега се она везује и одлаже заједно са комуналним отпадом.

• **Када?** На дневној основи и по потреби више пута дневно проверавати да ли су канте пуне и безбедно празнити и одлагати у складу са процедуром за управљање, уз прописане мере заштите.

• **Шта?**Сав комунални отпад који настаје у току дана током школских активности и боравка у школи**.**

**9) Исхрана ученика у школи**

С обзиром да наша школа не организује исхрану ученика, потребно је:

- пре великог одмора клупе у учионицама обрисати алкохолом,

- да деца оперу руке пре јела,

- деци нагласити да међусобно не деле храну и прибор за исхрану.

Школа може да препоручи родитељима да њихова деца доручкују, односно ручају пре доласка у школу, као и да у школу донесу ужину (у зависности дужине времена проведеног у школи).

## Поступак са ученицима, наставним и ненаставним особљем школе које имају симптоме респираторне инфекције са сумњом на инфекцију COVID-19

**Члан 94**

**1. Уколико се симптоми појаве ван школе**

Јавити се у COVID-19 амбуланту надлежног дома здравља. Не одлазити у школу и истовремено обавестити надлежну особу у школи. Даље пратити препоруке лекара.

**2. Уколико се симптоми појаве у школи**

а) Особље школе: потребно је да се особа са симптомима болести одмах јави у ЦОВИД-19 амбуланту надлежног дома здравља. Истовремено надлежна особа у школи коју одређује директор школе обавештава надлежни институт/завод за јавно здравље.

б) Ученици: При свакој сумњи на постојање респираторне инфекције ученику одмах ставити маску и сместити га у празну учионицу/просторију одређену за изолацију и обавестити родитеље и надлежни институт/завод за јавно здравље. О ученику, у соби за изолацију до доласка родитеља, потребно је да брине једна особа користећи маску и рукавице, а просторију након одласка детета очистити и дезинфиковати."

## Правила понашања ученика и наставника у школи

**Члан 95**

* Родитељи треба сваког дана пре поласка деце у школу да провере телесну температуру својој деци.
* Ученици не треба да долазе у школу уколико имају повишену телесну температуру и/или симптоме респираторне инфекције.
* Испред школе избегавају се било каква окупљања пре почетка наставе.
* Приликом доласка у школу ученици улазе на улаз школе намењен ученицима, одржавајући дистанцу једни од других 1,5 метар.
* Уласком у школу ученици стављају маске, дезинфикују руке, ноге (дезо-баријера).
* Десна страна степеништа је за пењање, а лева за силажење, том приликом такође одржавамо дистанцу.
* У холу школе и испред учионица пожељно је минимално задржавање.
* Ученици без задржавања одлазе у своју учионицу.
* Маске се одлажу када ученик седи у својој клупи и слуша наставу, али је њихово коришћење обавезно када се одговара и приликом сваког разговора. Маска се користи и приликом било каквог кретања ван клупе.
* Мали одмор служи за замену уџбеника, прибора и одлазак у тоалет ако за то има потребе. У току малог одмора не излази се из учионице (осим ако нема потребе за одласком у тоалет).
* У тоалету може бити највише онолико ученика колико има кабина, а пре уласка у тоалет потребно је ставити маску. Након употребе тоалета руке добро опрати и дезинфиковати. Уколико је тоалет заузет чека се испред уз одржавање дистанце.
* Велики одмор је за проветравање учионица, ужину. Ужину ученици носе од куће.
* Часови физичког васпитања и музичке културе биће мало другачије организовани о чему ће ученици детаљније бити информисани од стране својих наставника.
* Уколико ученик или наставник примети да има симптоме респираторне инфекције, обраћа се једном од дежурних наставника и чека даља упутства.
* Након завршетка наставе ученици, без задржавања, напуштају школу на споредни излаз, крећући се левом страном степеништа, уз одржавање дистанце.
* Ученици који путују, током боравка у аутобусу носе маске.

## Распоред часова по данима за сваки разред са временском организацијом (сатница)

**Члан 96**

|  |  |  |
| --- | --- | --- |
| **Матична Школа - прва смена - млађи разреди** | | |
| **Час** | **Време трајања часа** | **Време трајања одмора** |
| **1.** | 07.30 – 08.00 | 5 минута |
| **2.** | 08.05 – 08.35 | 15 минута |
| **3.** | 08.50 – 09.20 | 5 минута |
| **4.** | 09.25 – 09.55 |  |

|  |  |  |
| --- | --- | --- |
| **Матична Школа - друга смена - старији разреди** | | |
| **Час** | **Време трајања часа** | **Време трајања одмора** |
| **1.** | 13.00 – 13.30 | 5 минута |
| **2.** | 13.35 – 14.05 | 15 минута |
| **3.** | 14.20 – 14.50 | 5 минута |
| **4.** | 14.55 – 15.25 | 5 минута |
| **5.** | 15.30 – 16.00 | 5 минута |
| **6.** | 16.05 – 16.35 |  |

|  |  |  |  |  |  |
| --- | --- | --- | --- | --- | --- |
| **Издвојена одељења Школе - Узвеће и Мачвански Метковић – млађи разреди** | | | | | |
| **Прва смена** | | | **Друга смена** | | |
| **Час** | **Време трајања часа** | **Време трајања одмора** | **Час** | **Време трајања часа** | **Време трајања одмора** |
| **1.** | 07.30 – 08.00 | 5 минута | **1.** | 10.20 – 10.50 | 5 минута |
| **2.** | 08.05 – 08.35 | 15 минута | **2.** | 10.55 – 11.25 | 15минута |
| **3.** | 08.50 – 09.20 | 5 минута | **3.** | 11.40 – 12.10 | 5 минута |
| **4.** | 09.25 – 09.55 |  | **4.** | 12.15 – 12.45 |  |

## ОРГАНИЗАЦИЈА ДЕЖУРСТВА

**Члан 97**

За време трајања пандемије COVID 19 организује се дежурство наставника, домара/мајстора одржавања и чистача док се не организје дежурство ученика из разлога безбедности здравља ученика.

Дежурство наставника, домара/мајстора одржавања и чистача организује се на исти начин као и у редовним условима.

## ОДРЖАВАЊЕ СЕДНИЦА СТРУЧНИХ ОРГАНА, САВЕТА РОДИТЕЉА И ШКОЛСКОГ ОДБОРА

**Члан 98**

За време трајање пандемије COVID 19 седнице стручних органа, Савета родитеља и Школског одбора могу се одржавати телефонским путем.

## Одговорно лице за пријављивање евентуалних случајева непоштовања мера

**Члан 99**

Ради праћења поштовања прописаних мера школа одређује одговорно лице (име и презиме, број мобилног телефона) за пријављивање евентуалних случајева непоштовања мера, односно за комуникацију са надлежним институцијама (Школска управа, Министарство просвете, науке и технолошког развоја, Институт за јавно здравље и друге).

Одговорно лице сачињава извештај на недељном нивоу који прослеђује надлежној школској управи. Наведени извештај садржи све елементе који потврђују поштовање, односно непоштовање прописаних мера (ношење маске, дезинфекција просторија, прање руку, евентуална потврда случајева оболелих ученика, запослених, родитеља и друго).

## Правила у случају да родитељи детета, односно други законски заступници не дозвољавају детету да носи заштитну маску или да примењују друге мере заштите и безбедности здравља, препоручених од стране надлежних органа и институција у циљу заштите безбедности и здравља, односно правила у случају да ученик не носи заштитну маску или не примењује друге мере заштите и безбедности здравља

### Обавезе одговорног лица за пријављивање евентуалних случајева непоштовања мера

**Члан 100**

У случају да родитељи детета, односно други законски заступник, не дозвољавају детету да носи заштитну маску, а за то не постоји лекарским налазом потврђен здравствени разлог или да не поштује друге препоручене мере од стране надлежних органа и институција у циљу заштите и безбедности здравља, односно у случају да ученик не носи заштитну маску или не примењује друге мере заштите и безбедности здравља, одговорно лице у школи које прати примену мера заштите здравља ученика и запослених обавештава надлежне органе - школску управу, Министарство просвете, науке и технолошког развоја, институт за јавно здравље.

### Обавезе одељењског старешине

**Члан 101**

Одељењски старешина је обавезан да:

- Личним примером доприноси поштовању препоручених мера од стране надлежних органа и институција у циљу заштите и безбедности здравља.

- Стара се да ученици примењују мере заштите и безбедности здравља, препоручених од стране надлежних органа и институција.

- Сарађује са родитељима и пружа им потребну подршку.

У случају да ученик не носи заштитну маску или визир (ако из оправданих разлога није у могућности да носи маску) или не поштује друге препоручене мере од стране надлежних органа и институција у циљу заштите и безбедности здравља, одељењски старешина ће:

1. опоменути ученика;

2.указати му на обавезу поштовања прописаних мера;

3.обавестити телефонским или неким другим путем родитеља, односно другог законског заступника о непоштовању мера, односно конкретне мере и указати на обавезу поштовања прописаних мера;

4. обавестити одговорно лице за пријављивање евентуалних случајева непоштовања мера о непоштовању конкретне мере или мера;

5. обавестити директора или секретара о непоштовању конкретне мере или мера.

### Обавезе Школе, односно директора

**Члан 102**

У случају да ученик не носи заштитну маску или визир (ако из оправданих разлога није у могућности да носи маску) или не поштује друге препоручене мере од стране надлежних органа и институција у циљу заштите и безбедности здравља, директор или лице које овласти ће:

* Обавестити родитеља, односно другог законског заступника ученика и указати на одредбе Закона о основама система образовања и васпитања ("Сл. гласник РС", бр. 88/2017, 27/2018 - др. закон, 10/2019, 27/2018 - др. закон и 6/2020 - даље: ЗОСОВ) којима је уређена одговорност родитеља (члан 84) и прописано да је родитељ, односно други законски заступник детета одговоран, поред осталог, да поштује правила установе.
* Обевештење родитеља, односно другог законског заступника може се вршити телефонским путем или на неки други начин.

Ако и након обавештења родитеља, односно другог законског заступника ученика, ученик не носи заштитну маску или визир (ако из оправданих разлога није у могућности да носи маску) или ако не поштује друге мере прописане овим правилима, директор подноси захтев за покретање прекршајног поступка, односно кривичну пријаву ради утврђивања одговорности родитеља, односно другог законског заступника из разлога који су прописаних ставом 1. члана 84. Закона о основама система образовања и васпитања ("Сл. гласник РС", бр. 88/2017, 27/2018 - др. закон, 10/2019, 27/2018 - др. закон и 6/2020).

**Члан 103**

Уколико родитељ, односно други законски заступник, не сарађује са Школом у вези са поштовањем правила понашања током трајања пандемије COVID-19, директор Школе обавештава и Центар за социјални рад.

### Обавезе осталих запослених у Школи

**Члан 104**

Запослени у Школи су у обавези да:

- Личним примером доприносе поштовању препоручених мера од стране надлежних органа и институција у циљу заштите и безбедности здравља;

- обавестите директора или секретара о непоштовању конкретне мере или мера;

- пријаве случај непоштовања мера одговорном лицу за пријављивање евентуалних случајева непоштовања мера.

# ПРЕЛАЗНЕ И ЗАВРШНЕ ОДРЕДБЕ

**Члан 105**

За спровођење ових правила овлашћен је и одговоран директор Школе.

**Члан 106**

Све што није регулисано овим Правилима подлеже примени Закона о основама система образовања и васпитања, Закона о основном образовању и васпитању, Закона о раду, других закона, као и Статута и других општих аката школе као и упутствима и иструкцијама Министарства просвете, науке и технолошког развоја.

**Члан 107**

Ступањем на снагу ових Правила, престају да важе Правила понашања дел. бр. 138 од дана 23.3.2018. год.

**Члан 108**

Ова Правила ступају а на снагу осмог дана од дана објављивања на огласној табли Школе.

Број: \_\_\_\_

Датум: \_\_\_\_\_\_\_\_\_\_\_\_\_\_\_.год.

Глушци

Председник Школског одбора

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Мирјана Мијатовић Грујић

Ова Правила понашања су објављена на огласној табли Школе дана \_\_\_\_\_\_\_\_\_\_\_\_\_. год.

Ученички парламент је дао мишљење о Правилима понашања \_\_\_\_\_\_\_\_\_\_\_\_\_.год.

Секретар школе:

\_\_\_\_\_\_\_\_\_\_\_\_\_\_\_\_\_\_\_\_\_\_

Дипл. правник Сања Гајић

САДРЖАЈ

[ОПШТЕ ОДРЕДБЕ 1](#_Toc54161268)

[ЗАБРАНА ДИСКРИМИНАЦИЈЕ; ЗАБРАНА НАСИЉА, ЗЛОСТАВЉАЊА, ЗАНЕМАРИВАЊА; ЗАБРАНА ПОНАШАЊА КОЈЕ ВРЕЂА УГЛЕД, ЧАСТ ИЛИ ДОСТОЈАНСТВО; ЗАБРАНА СТРАНАЧКОГ ОРГАНИЗОВАЊА 1](#_Toc54161269)

[Забрана дискриминације 1](#_Toc54161270)

[Правила понашања у вези са поштовањeм забране дискриминације 2](#_Toc54161271)

[Непосредна дискриминација 2](#_Toc54161272)

[Посредна дискриминација 3](#_Toc54161273)

[Повреда начела једнаких права и обавеза 3](#_Toc54161274)

[Забрана позивања на одговорност 3](#_Toc54161275)

[Удруживање ради вршења дискриминације 3](#_Toc54161276)

[Говор мржње 4](#_Toc54161277)

[Узнемиравање и понижавајуће поступање 4](#_Toc54161278)

[Пoсебни случајеви дискриминације 4](#_Toc54161279)

[Дискриминација у остваривању стандарда и исхода образовања и васпитања и стандарда и исхода васпитања и образовања 5](#_Toc54161280)

[Дискриминација у остваривању права на образовање и васпитање у установи 6](#_Toc54161281)

[Дискриминација у области употребе језика 6](#_Toc54161282)

[Дискриминација у области обезбеђивања безбедности деце, ученика, запослених и трећих лица 7](#_Toc54161283)

[Дискриминација у области поштовања правила понашања у установи 7](#_Toc54161284)

[Дискриминација у области планирања и програмирања образовно-васпитног рада и доношења програма образовно-васпитног рада 7](#_Toc54161285)

[Дискриминација у спровођењу образовно-васпитног процеса 8](#_Toc54161286)

[Сегрегација као посебно тежак случај дискриминације у спровођењу образовно-васпитног процеса 9](#_Toc54161287)

[Дискриминација у области управљања 9](#_Toc54161288)

[Дискриминација у области поштовања права детета, односно ученика 9](#_Toc54161289)

[Дискриминација у области обраде нарочито осетљивих података о деци, ученицима и другим учесницима у систему образовања и васпитања 10](#_Toc54161290)

[Дискриминација у области рада и запошљавања у установи 10](#_Toc54161291)

[Дужност и одговорност учесника у образовном и васпитном процесу у вези са забраном дискриминације 10](#_Toc54161292)

[Права, обавезе и одговорности лица у превенцији дискриминације и понашања којима се вређа углед, част и достојанство личности 10](#_Toc54161293)

[Забрана насиља, злостављања и занемаривања 11](#_Toc54161294)

[Облици насиља и злостављања 12](#_Toc54161295)

[Права, обавезе и одговорности свих у установи у превенцији насиља, злостављања и занемаривања 12](#_Toc54161296)

[Забрана понашања које вређа углед, част или достојанство 13](#_Toc54161297)

[Забрана страначког организовања и деловања 13](#_Toc54161298)

[Забрана вршења злостављања и сексуалног узнемиравања на раду и злоупотреба права на заштиту од таквог понашања 14](#_Toc54161299)

[Злоупотреба права на заштиту од злостављања 14](#_Toc54161300)

[Општа правила понашања послодавца и запослених на раду 14](#_Toc54161301)

[Понашања која би могла да укажу на злостављање или сексуално узнемиравање 14](#_Toc54161302)

[Понашања од којих се треба уздржавати 14](#_Toc54161303)

[Понашања и активности који се не сматрају злостављањем 15](#_Toc54161304)

[Обавезе и одговорност послодавца 16](#_Toc54161305)

[Права, обавезе и одговорности запосленог 16](#_Toc54161306)

[Поступак заштите од злостављања код послодавца 16](#_Toc54161307)

[ПОНАШАЊЕ УЧЕНИКА 16](#_Toc54161308)

[Општа правила 17](#_Toc54161309)

[Правила понашања на основу предлога наших ученика 17](#_Toc54161310)

[Правила везана за наставу 18](#_Toc54161311)

[Правила понашања за време одмора 20](#_Toc54161312)

[Понашање ученика за време извођења екскурзија, излета, наставе у природи 20](#_Toc54161313)

[Понашање ученика за време матурске вечери 21](#_Toc54161314)

[Одсуство ученика са наставе 21](#_Toc54161315)

[Улаз и излаз ученика из Школе 22](#_Toc54161316)

[Распоред смена и звоњења 22](#_Toc54161317)

[Дужности редара 24](#_Toc54161318)

[Дужности дежурних ученика 24](#_Toc54161319)

[Права ученика 24](#_Toc54161320)

[Обавезе ученика 25](#_Toc54161321)

[Одговорност ученика 25](#_Toc54161322)

[Односи међу ученицима 25](#_Toc54161323)

[Лични изглед ученика 26](#_Toc54161324)

[ПРАВА И ОБАВЕЗЕ У ВЕЗИ СА ЗАШТИТОМ НА РАДУ 26](#_Toc54161325)

[УЧЕШЋЕ УЧЕНИКА И ЗАПОСЛЕНИХ У ПРОТИВПОЖАРНОЈ ЗАШТИТИ 26](#_Toc54161326)

[ЗАБРАНА ПУШЕЊА, УНОШЕЊА ЕКСПЛОЗИВНОГ МАТЕРИЈАЛА И ОПАСНИХ ПРЕДМЕТА 27](#_Toc54161327)

[Забрана пушења 27](#_Toc54161328)

[Начин спровођења забране пушења 27](#_Toc54161329)

[Лице за контролу забране пушења 27](#_Toc54161330)

[ОБЕЗБЕЂЕЊЕ ИМОВИНЕ ШКОЛЕ 28](#_Toc54161331)

[РАДНО ВРЕМЕ РАДА ДИРЕКТОРА, СТРУЧНИХ САРАДНИКА, СЕКРЕТАРА, АДМИНИСТРАТИВНО-ФИНАНСИЈСКИХ РАДНИКА И ПОМОЋНО-ТЕХНИЧКИХ РАДНИКА 28](#_Toc54161332)

[Време рада секретаријата и библиотеке са ученицима 28](#_Toc54161333)

[Обавештења 29](#_Toc54161334)

[НАСТАВНИЦИ И ОСТАЛИ ЗАПОСЛЕНИ У ШКОЛИ 29](#_Toc54161335)

[Правила понашања наставника 29](#_Toc54161336)

[Дужности дежурних наставника 30](#_Toc54161337)

[Правила понашања осталих запослених у Школи 30](#_Toc54161338)

[ПОНАШАЊЕ РОДИТЕЉА, ОДНОСНО ЗАКОНСКИХ ЗАСТУПНИКА УЧЕНИКА И ТРЕЋИХ ЛИЦА 32](#_Toc54161339)

[ПРАВИЛА ПОНАШАЊА ТОКОМ ТРАЈАЊА ПАНДЕМИЈЕ COVID-19 33](#_Toc54161340)

[Упутство о мерама заштите здравља ученика и запослених за основне и средње школе 33](#_Toc54161341)

[Поступак са ученицима, наставним и ненаставним особљем школе које имају симптоме респираторне инфекције са сумњом на инфекцију COVID-19 35](#_Toc54161342)

[Правила понашања ученика и наставника у школи 35](#_Toc54161343)

[Распоред часова по данима за сваки разред са временском организацијом (сатница) 36](#_Toc54161344)

[ОРГАНИЗАЦИЈА ДЕЖУРСТВА 37](#_Toc54161345)

[ОДРЖАВАЊЕ СЕДНИЦА СТРУЧНИХ ОРГАНА, САВЕТА РОДИТЕЉА И ШКОЛСКОГ ОДБОРА 37](#_Toc54161346)

[Одговорно лице за пријављивање евентуалних случајева непоштовања мера 37](#_Toc54161347)

[Правила у случају да родитељи детета, односно други законски заступници не дозвољавају детету да носи заштитну маску или да примењују друге мере заштите и безбедности здравља, препоручених од стране надлежних органа и институција у циљу заштите безбедности и здравља, односно правила у случају да ученик не носи заштитну маску или не примењује друге мере заштите и безбедности здравља 38](#_Toc54161348)

[Обавезе одговорног лица за пријављивање евентуалних случајева непоштовања мера 38](#_Toc54161349)

[Обавезе одељењског старешине 38](#_Toc54161350)

[Обавезе Школе, односно директора 39](#_Toc54161351)

[Обавезе осталих запослених у Школи 39](#_Toc54161352)

[ПРЕЛАЗНЕ И ЗАВРШНЕ ОДРЕДБЕ 39](#_Toc54161353)